10, 11 & 12 Ιουνίου - Τεχνόπολη, Γκάζι\n40 χρόνια αθηνόραμα\nΤο 2016 είναι μια επετειακή χρονιά για το αθηνόραμα, καθώς συμπληρώνει αισίως 40 επιτυχημένα χρόνια ως ο απόλυτος οδηγός για την έξοδο, την ψυχαγωγία και τον πολιτισμό στην Αθήνα. Μέσα σε αυτό το πλαίσιο όλες οι δραστηριότητες του αθηνοράματος για το 2016, συμπεριλαμβανομένου και του “Ελλάδα, Γιορτή, Γεύσεις” θα συνοδεύονται από το εορταστικό κλίμα των 40 χρόνων. Αυτό πρακτικά σημαίνει ότι το φετινό “Ελλάδα, Γιορτή, Γεύσεις” θα έχει πολύ πιο έντονο φεστιβαλικό χαρακτήρα: θα είναι μια γιορτή όχι μόνο προς τιμήν της ελληνικής γεύσης, αλλά μια γιορτή αντάξια της φήμης και εμπειρίας του brand αθηνόραμα.\nΤο «αθηνόραμα» ευχαριστεί θερμά όλους τους συνεργάτες που συμμετέχουν αφιλοκερδώς και υποστηρίζουν ζωηρά το Ελλάδα, Γιορτή, Γεύσεις.\nΙ.Ι.Ε.Κ Etoile εξειδικευμένη σχολή γαστρονομίας και τουρισμού\nΗ Etoile είναι ελληνική σχολή γαστρονομίας και τουρισμού με διεθνή εμβέλεια που έχει την γνώση, το κύρος, την εξωστρέφεια και τις δυνατότητες να πραγματώσει τα όνειρά σας για άμεση επαγγελματική αποκατάσταση στην Ελλάδα και το εξωτερικό.\nΗ Etoile είναι η πρωτοπόρα και εξειδικευμένη Σχολή Μαγειρικής, Ζαχαροπλαστικής - Αρτοποιίας και Τουριστικών σπουδών.\nΦιλοσοφία Etoile είναι να ξεπερνάς τον εαυτό σου.\nH σχολή διαθέτει υπερσύγχρονες εγκαταστάσεις, κορυφαίους έμπειρους και πιστοποιημένους καθηγητές, την δική σου θέση στα εργαστήρια, κελάρι Μοναστηριακού τύπου, Internet Room, Prive εστιατόριο.\nΣτην Εtoile είσαι ο πρωταγωνιστής στα εργαστήρια και όχι απλός παρατηρητής.\nΤα δίδακτρα είναι ολικά και σταθερά.\nΕίναι η μόνη σχολή που προσφέρει:\nΔωρεάν συμμετοχή σε ετήσιο κύκλο 25 επαγγελματικών σεμιναρίων από βραβευμένους και γνωστούς Chef από την Ελλάδα και το εξωτερικό.\nΣυμμετοχή σε εκδηλώσεις κύρους του προγράμματος ETOILE, που σκοπό έχει την προώθηση του ελληνικού γαστρονομικού πολιτισμού και τουρισμού, των προϊόντων ΠΟΠ και της γνήσιας «εικόνας» της Ελλάδας των γεύσεων, στο εξωτερικό.\nΣυνεχή παρουσία στα ΜΜΕ και το δικό σου χώρο, στο portal της σχολής gastropedia.gr\nΣυμμετοχή στις Ημέρες Καριέρας της Σχολής, για γνωριμία και άμεση επαγγελματική αποκατάσταση σε μεγάλους ξενοδοχειακούς ομίλους Ελλάδος και το εξωτερικό που συνεργάζεται.\nΣυμμετοχή σε ελληνικούς και διεθνείς διαγωνισμούς μαγειρικής, ζαχαροπλαστικής\nΕπισκέψεις σε οινοποιεία, εταιρίες παραγωγής τροφίμων μουσεία κλπ.\nΠλήρη επαγγελματική στολή, θήκη με ολοκληρωμένη σειρά μαχαιριών, βιβλία.\nΚάρτα προνομίων Etoile study card για εστιατόρια, ξενοδοχεία, καταστήματα, ταξίδια.


Από πότε και από ποιον πρέπει να πάρει άδεια ο Κωνσταντίνος Αργυρός να πει... | celebrities Ειδήσεις | Yupiii.gr\nΑπό πότε και από ποιον πρέπει να πάρει άδεια ο Κωνσταντίνος Αργυρός να πει αυτό που θέλει;\nΟ Κωνσταντίνος Αντωνάτος γράφει για τα αρνητικά σχόλια που δέχθηκε ο Κωνσταντίνος Αργυρός\nΓΡΑΦΕΙ: ΚΩΝΣΤΑΝΤΙΝΟΣ ΑΝΤΩΝΑΤΟΣ Published 07 Δεκ. 21 (20:30)\nΤις απόψεις μου περί σεβασμού απέναντι στην Τέχνη τα ξέρετε. Πολλώ δε μάλλον στον Ελληνισμό, την πατρίδα, το Ελληνικό Έθνος και άλλα τέτοια συγκινησιακά με παρονομαστή τη μαμά πατρίδα. Ωστόσο, όταν είδα τη φωτογραφία του Κωνσταντίνου Αργυρού στη σκηνή του Teatro Athens με το βουνό από γαρύφαλα μπροστά και τη φωτογραφία των γλυπτών του Παρθενώνα πίσω δεν ενοχλήθηκα διόλου.\nΜπορώ να παραδεχθώ δημοσίως πως γέλασα λίγο, γιατί θυμήθηκα ένα καλτ άσμα της Ρίτας Σακελλαρίου που έλεγε "Με ουίσκυ, τσιφτετέλια και λουλουδοπόλεμο, και να γίνεται η πίστα, σαν Ιράκ εμπόλεμο. Βάλτε φόρο στο ουίσκυ, βάλτε Φ.Π.Α και τέλη, η Ελλάδα θα τη βρίσκει, μια ζωή, με τσιφτετέλι". Θέλετε κάτι που δυο μέρες τώρα προσπαθούμε με πάθος ομολογώ να αντιληφθούμε πως η πολιτική σκηνή της χώρας έχει ανάγκη τον τίτλο ΠΑΣΟΚ και όχι ΚΙΝΑΛ; Επηρεάστηκα ο άνθρωπος και παραδέχθηκα στον καθρέφτη μου πως (και) αυτός είναι ένας τρόπος που ο Έλληνας διαμαρτύρεται και εκφράζει τον πόνο του.\nΠέρα από τις γενικολογίες μου βέβαια έχω να σας πω και συγκεκριμένα για τον Κωνσταντίνο Αργυρό. Ο άνθρωπος αυτός, ίσως ο πιο δημοφιλής pop λαϊκός τραγουδιστής της γενιάς του (μην ταράζεστε, με το pop αναφέρομαι στο γκελ που έχει στο ευρύ κοινό), τραγουδάει εδώ και πολύ πολύ καιρό ένα κομμάτι που λέγεται "Αθήνα μου". Σε αυτό, για όσους δεν γνωρίζουν, περιγράφεται το... παράντουρο ενός ερωτευμένου άνδρα για τη χαμένη του αγάπη που την αναζητά,. Κάθε λίγο και λιγάκι επαναλαμβάνεται ο στίχος "μα σε ψάχνω απεγνωσμένα στην Αθήνα μου". Όταν τραγουδάς λοιπόν για αυτή την πόλη έχεις δικαίωμα να χρησιμοποιήσεις στις εμφανίσεις σου κομμάτια της.\nΔεν θέλω να σας σοκάρω αλλά και ο Παρθενώνας κομμάτι της νεοελληνικής Αθήνας. Αν φουρκίζεται που μας βλέπει να χορεύουμε τσιφτετέλια, έχοντας δείξει πιστοποιητικό εμβολιασμού, στις 5 το πρωί στην τοποθεσία Τζιτζιφιές, αυτό είναι άλλο θέμα. Βρείτε το χρυσελεφάντινο άγαλμα της Αθηνάς που δέσποζε μέσα του και ρωτήστε το τη γνώμη του για εμάς. Ωστόσο από εμάς, του λαϊκούς, σύγχρονους Έλληνες που δεν έχουμε καμία ανάγκη να ζητήσουμε άδεια από τους άλλους, σκεπτόμενους και εύθικτους ισότιμους συμπολίτες μας, την άδεια για να τραγουδήσουμε ό,τι θέλουμε μπροστά σε μία ΦΩΤΟΓΡΑΦΙΑ των γλυπτών του Παρθενώνα, μη ζητάτε τα ρέστα. Έτσι έχουμε μάθει να εκφραζόμαστε. Και για την καψούρα μας, και για την αγάπη μας, και για τα δικαιώματά μας. Μέσα στη ζωή είναι όλα. Θα σας ρωτήσουμε;\nΑκριβώς με αυτό το σκεπτικό, εγώ αποφάσισα πως ο Αργυρός καλά έκανε και έπαιξε τη συγκεκριμένη φωτογραφία στην πίστα. Γιατί, κακά τα ψέματα, από ποιον θα ζητήσει την άδεια; Από τον φωτογράφο μόνο, ελπίζω για την ορθή χρήση της φωτογραφίας. Και αν υπάρχουν πέντε πρόσωπα δημοφιλή, που μπορούν να "περάσουν” σε περισσότερο κοινό τον προβληματισμό για το τι έχει παιχτεί στον Παρθενώνα και γιατί πρέπει να πούμε "καλημέρα” στις αυθεντικά γλυπτά με απευθείας πτήση για Λονδίνο, ένα από αυτά ας είναι ο Κωνσταντίνος Αργυρός.\nΚαι επειδή κάπου διάβασα πως η Μελίνα Μερκούρη θα εκνευριζόταν με την εικόνα αυτή, παίδες να σας ενημερώσω πως και η Μελίνα καλλιτέχνης ήταν. Δεν ξέρω αν θα ανέβαινε στην πίστα να τραγουδήσει με τον Αργυρό, αλλά και εκείνη μια σκηνή και μία κάμερα την έκανε διάσημη. Χαλαρώστε λίγο.\nΑ, και η Μελίνα υπουργός του ΠΑΣΟΚ ήταν. Αυτού που αποθέωνε τα μπουζούκια και τα λοιπά λαϊκά θεάματα νεοελληνικού πολιτισμού.\n"Είμαι πολύ περήφανος για την αδερφούλα μου" έγραψε ο Κωνσταντίνος Αργυρός


Παρουσιάστηκε στην Ινδία υγρόψυκτος φορητός υπολογιστής παιχνιδιών Asus ROG GX800. τιμή 7.97.000 Rs - Συσκευές | Δεκέμβριος 2021\nΠαρουσιάστηκε στην Ινδία υγρόψυκτος φορητός υπολογιστής παιχνιδιών Asus ROG GX800. τιμή 7.97.000 Rs\nΟ τελευταίος φορητός υπολογιστής παιχνιδιών GX800 της Republic of Gamers (ROG) της Asus θα κοστίζει 7.97.990 Rs.\nΤο GX800 παρέχει εξαιρετικά ομαλά, χωρίς τραυλισμό γραφικά VR με ρυθμούς καρέ που υπερβαίνουν τα 90 fps.\nΗ Asus' Republic of Gamers (ROG) κυκλοφόρησε ένα νέο φορητό υπολογιστή παιχνιδιών GX800 στην Ινδία. Το high-end gaming laptop είναι μια αναβαθμισμένη έκδοση του GX700 της εταιρείας, με ακόμα πιο ισχυρό υλικό και ναι, εξακολουθεί να έχει την αφαιρούμενη λύση υδρόψυξης. Η τιμή του RX800 είναι 7.97.990 Rs. και είναι διαθέσιμο κατόπιν αιτήματος.\nΔιαθέτοντας τα πιο πρόσφατα γραφικά NVIDIA GeForce GTX 1080 SLI και προηγμένη μονάδα υγρής ψύξης Hydro Overclocking System, ο φορητός υπολογιστής της Asus προορίζεται να προσφέρει παιχνίδι 4K UHD και μια εμπειρία παιχνιδιού VR χωρίς τραυλισμό.\nΔιαθέτει μια τεράστια οθόνη 18,4 ιντσών με ανάλυση 4K UHD 3840 x 2160, αντιθαμβωτική επίστρωση και τεχνολογία NVIDIA G-SYNC. Ο ισχυρός φορητός υπολογιστής έρχεται επίσης με το πληκτρολόγιο Mechanical Tactile Advances Gaming (MechTAG) με προγραμματιζόμενο φωτισμό ROG Aura RGB LED για μεμονωμένα πλήκτρα. Η νέα GTX800 τροφοδοτείται από τον επεξεργαστή Intel Core i7.\nΔιαβάστε επίσης: κριτική Gionee A1: Ένα υπέροχο τηλέφωνο, αλλά δεν είναι άψογο\nΊσως το μεγαλύτερο χαρακτηριστικό του φορητού υπολογιστή RX800 είναι η μονάδα υγρής ψύξης Hydro Overclocking System. Ναι, έχει βελτιωθεί σε σχέση με τον προκάτοχό του που βοηθά στην ενίσχυση των συχνοτήτων από 3,2 GHz σε 4,4 Ghz. Όταν είναι overclocked, το GX800 επιτυγχάνει βαθμολογία 3DMark Fire Strike Ultra 10395, ισχυρίζεται η Asus.\nΜια ιδιόκτητη σύνδεση ROG μεταξύ του Hydro Overclocking System και του GX800 διασφαλίζει την ομαλή ροή του ψυκτικού μεταξύ των δύο χωρίς διαρροή. Το ψυκτικό υγρό αντλείται και κυκλοφορεί γύρω από τον επεξεργαστή και την κάρτα γραφικών, πριν επιστρέψει στη μονάδα ψύξης όπου δύο καλοριφέρ βοηθούν στη διάχυση της θερμότητας. Για να ανταπεξέλθει σε αυτές τις απαιτήσεις, το GX800 διαθέτει δύο μετασχηματιστές ισχύος 330W, ανέφερε η εταιρεία σε δήλωση.\nΔεν αποτελεί έκπληξη το γεγονός ότι το ROG GX800 18 ιντσών προορίζεται για παιχνίδια VR. Το GX800 παρέχει εξαιρετικά ομαλά, χωρίς τραυλισμό γραφικά VR με ρυθμούς καρέ που υπερβαίνουν τα 90 fps. Το μηχάνημα απαιτεί δύο μετασχηματιστές ισχύος 330 W όταν είναι συνδεδεμένος στο σύστημα Hydro Overclocking.\nΚέιμπριτζ ήχου np30 κριτική\nepson εργατικό δυναμικό 2860 κριτική


dEASY - STORIES: Ενα Νόμπελ, ένα ευχαριστώ\nΣυντάκτης: Deasy @ 10.10.2019\nΕσύ που τώρα μπορεί να διαβάζεις αυτές τις αράδες από ένα tablet ή ένα smartphone, εσύ που μπορεί μετά να φύγεις από την οθόνη του υπολογιστή και να βγεις στον δρόμο ευχαριστώντας αόρατες υπάρξεις που η συσκευή σου έχει την αυτονομία που χρειάζεται για να σε καθοδηγήσει στον δρόμο ή να παίξει την αγαπημένη σου μουσική, κάνε μια μικρή παύση.\nΚατά πάσα πιθανότητα δεν θα έχεις ακούσει και ίσως είναι πολύ δύσκολο να συγκρατήσεις τα ονόματα των Τζον Γκουντιναφ, Μ. Στάνλεϊ Γουίτινγκαμ και Ακίρα Γιοσίνο, στους οποίους απονεμήθηκε την Τετάρτη το Νόμπελ Χημείας. Ωστόσο τους χρωστάς πολλά, διότί είναι οι άνθρωποι πίσω από την μπαταρία ιόντων λιθίου.\nΗ οποία μπαταρία ιόντων λιθίου είναι η βασική πηγή τροφοδοσίας κάθε φορητής συσκευής που βρίσκεται μακριά από μία πρίζα. Ναι, μπορεί να έχουμε ακούσει πολλά και να μας έχουν τάξει περισσότερα για τις κυψέλες καυσίμου και τις λοιπές φουτουριστικές μονάδες αποθήκευσης ενέργειας, αλλά για την ώρα είμαστε στη φάση που οι μπαταρίες ιόντων λιθίου τροφοδοτούν τον φορητό μας κόσμο.\nΟι τρεις καθηγητές θα μοιραστούν το χρηματικό έπαθλο των περίπου 780.000 ευρώ που συνοδεύει το βραβείο και εδώ που τα λέμε, άργησαν να το πάρουν. Ο καθηγητής Γκουντιναφ μαζί με το βραβείο κερδίζει και μια ακόμα θέση στην επικαιρότητα αλλά και την Ιστορία, καθώς γίνεται ο μεγαλύτερος σε ηλικία άνθρωπος (97!) στον οποίο έχει απονεμηθεί ποτέ βραβείο Νόμπελ.\nΤην αρχή έκανε στη δεκαετία του ’70 και στον απόηχο της πετρελαϊκής κρίσης ο Γουίτινγκαμ που ξεκίνησε να πειραματίζεται με τις μπαταρίες λιθίου στο εργαστήριό του στο πανεπιστήμιοα Μπινγκχάμτον στις ΗΠΑ. Τη σκυτάλη πήρε μετά ο Γκουντιναφ που βελτίωσε την αρχική ιδέα και ο τρίτος που όχι μόνο εξέλιξε την ιδέα αλλά την έκανε και εμπορικό προϊόν ήταν ο Γιοσίνο. Θερμά ευχαριστούμε…\nBitcoin: Όχι άλλο κάρβουνο


Λάμπης Ευαγγελάτος: Ο γιος των Ζέτα Θεοδωρακοπούλου-Νίκου Ευαγγελάτου φημίζεται για το ταλέντο και τη γοητεία του\nby Δημήτρης Μπιτολάς 26/04/2020 20:49 2916\nΓιος Νίκου Ευαγγελάτου: Πρόκειται για το μεγάλο γιο του Νίκου Ευαγγελάτου. Ο Λάμπης Ευαγγελάτος είναι πολύ ταλαντούχος. Αυτό, διότι ο ίδιος είναι μουσικός, καθώς γνωρίζει να παίζει κιθάρα. Ο Λάμπης δεν αποτελεί γιο του Νίκου Ευαγγελάτου και της Τατιάνας Στεφανίδου. Μητέρα του είναι η Ζέτα Θεοδωρακοπούλου. Άλλωστε, πολλοί είναι εκείνοι, οι οποίοι θυμούνται πως ο δημοσιογράφος, Νίκος Ευαγγελάτος και η Ζέτα Θεοδωρακοπούλου είχαν αποτελέσει ζευγάρι κατά το παρελθόν. Μάλιστα, ο Λάμπης αποτέλεσε τον καρπό του έρωτά τους.\nΟ Λάμπης Ευαγγελάτος μένει σπίτι λόγω της πανδημίας του κορονοϊού. Κάνει αυτό που κάνουν και όλοι οι υπόλοιποι Έλληνες πολίτες. Ο ίδιος αποφάσισε πρόσφατα να πόσταρει βίντεο στο instastory του. Εκεί, ο Λάμπης φαίνεται σε διάφορα βιντεάκια μικρού μήκους να παίζει ηλεκτρική κιθάρα. Μάλιστα, όπως μπορεί να διακρίνει κανείς πολύ εύκολα, ο Λάμπης παίζει επιτυχημένα, την κιθάρα του.\nΓιος Νίκου Ευαγγελάτου: Τα υπόλοιπα υπέροχα βίντεο, τα οποία παρουσιάζουν τον Λάμπη Ευαγγελάτο να παίζει, με την κιθάρα του\n15/04/2021 17:08 15/04/2021 17:11 60\n12/04/2021 22:17 12/04/2021 22:19 119\n10/04/2021 17:03 275\n09/04/2021 21:02 09/04/2021 21:04 165\nΓΙΟΣ ΝΙΚΟΥ ΕΥΑΓΓΕΛΑΤΟΥΔΗΜΟΣΙΟΓΡΑΦΟΣΕΥΑΓΓΕΛΑΤΟΣΖΕΤΑ ΘΕΟΔΩΡΑΚΟΠΟΥΛΟΥΛΑΜΠΗΣΝΙΚΟΣ ΕΥΑΓΓΕΛΑΤΟΣ


My Samos: Ένα blog για τη Σάμο: Δ. Βίτσας για μεταναστευτικό: Ήρθαν 47.929 και έφυγαν 6.558\nΔ. Βίτσας για μεταναστευτικό: Ήρθαν 47.929 και έφυγαν 6.558\nΑύξηση 10 % σημείωσαν το 2018 οι προσφυγικές ροές προς τα νησιά ανάφερε σε συνέντευξη τύπου την Πέμπτη ο υπουργός Μεταναστευτικής Πολιτικής, Δημήτρης Βίτσας. Ο υπουργός έδωσε και στοιχεία για τη Σάμο.\nΩς κύρια ζητούμενα για το 2019 ο κ. Βίτσας έθεσε τη μείωση των μεταναστευτικών-προσφυγικών ροών, την ανακατανομή τους στην Ευρώπη και την επιπλέον αποφόρτιση των νησιών κατά τη διάρκεια της συνέντευξης Τύπου στο υπουργείο που είχε ως θέμα τον απολογισμό του 2018 και τους στόχους της νέας χρονιάς.\n- Οι 322 με βάση την κοινή δήλωση Ευρωπαϊκής Ένωσης-Τουρκίας «που καταδεικνύει και το γεγονός ότι θα πρέπει να εντείνουμε και να κάνουμε ταχύτερες τις διαδικασίες όσον αφορά τις επιστροφές».\n- Άλλοι 1.004 με βάση οικειοθελείς αποχωρήσεις-επιστροφές στη χώρα τους, μέσω του Διεθνούς Οργανισμού Μετανάστευσης.\n- Σε άλλες χώρες της Ευρωπαϊκής Ένωσης, με βάση τις οικογενειακές επανενώσεις, πήγαν μέχρι τον Νοέμβριο 5.232 άνθρωποι.\nΣύμφωνα με τον Δημήτρη Βίτσα, δύο είναι οι μεγάλες δυσκολίες στη διαχείριση του προσφυγικού-μεταναστευτικού. «Το ένα είναι το φυσιολογικό, δηλαδή οι ροές. Και το άλλο η γραφειοκρατία, δηλαδή το πόσο αργά κινείται η διαδικασία. Στο επόμενο χρονικό διάστημα έχουμε τους εξής στόχους: Κατ' αρχήν στο πρόγραμμα "ΕΣΤΙΑ", να αυξήσουμε κατά 5.000 τη δυναμικότητά του. Συγχρόνως, στο πρόγραμμα ένταξης να δημιουργήσουμε ένα νέο οικιστικό πρόγραμμα, επίσης κατά 5.000, όπου θα πηγαίνουν άνθρωποι οι οποίοι ήδη έχουν πάρει διεθνή αναγνώριση» είπε.\nΣύμφωνα με τον υπουργό, από τη στιγμή που στην Ελλάδα υπάρχουν συνολικά 32 Κέντρα Υποδοχής και Ταυτοποίησης και Κέντρα Φιλοξενίας, «είναι σύνηθες και στην Ευρώπη και στην Ελλάδα όλοι να εστιάζονται σε ένα ή σε δύο όπου οι δυσκολίες είναι πραγματικά μεγάλες, με την έννοια του υπερπληθυσμού. Δηλαδή, όπου και να πάω στην Ελλάδα, αλλά και στο εξωτερικό, η ερώτηση είναι "Σάμος-Μόρια" και οι προτάσεις είναι "γιατί δεν φτιάχνεις στη Μυτιλήνη ένα κέντρο των 10.000 ανθρώπων;". Εμείς, όμως, θέλουμε να δημιουργήσουμε και μια ισορροπία με το τι μπορεί να αντέξει το νησί» σημείωσε.


Τι είναι το «ακουστικό» τραύμα; | Βιονευρολογικά Τι ειναι το «ακουστικο» τραυμα; - ΔΕΙΤΕ ΤΩΡΑ ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ ΤΙ ΕΙΝΑΙ ΤΟ «ΑΚΟΥΣΤΙΚΟ» ΤΡΑΥΜΑ;\nΠρόκειται για μια παλιά κλινική έκφραση, κατά την οποία έχουμε ένα τραύμα της περιοχής του λιθοειδούς οστού, με αποτέλεσμα διαταραχές ακοής και ιλίγγους.\nΤο λιθοειδές οστό καλύπτει την περιοχή κοχλιακού και ακουστικού νεύρου, εκεί που δείχνει το βέλος της εικόνας (εικόνα). Στη Βιονευρολογική, αρκετά τακτικά βρίσκουμε τέτοιες περιπτώσεις στο διεξοδικό διαγνωστικό έλεγχο και μετά από πολύ καιρό, ύστερα από το αρχικό γεγονός.\nΔεν είναι λίγες οι περιπτώσεις που το «ακουστικό» τραύμα προήλθε από μια επιπόλαια κίνηση ή χτύπημα, χωρίς να γίνουν αντιληπτά τα συμπτώματα του από τον ασθενή. Έστω και αργά στις περιπτώσεις αυτές, με τη σωστή αγωγή, υπάρχει περιθώριο βελτίωσης.


Βόρεια Μακεδονία: Με... Κατρούγκαλο η ορκωμοσία Πενταρόφσκι!\nNewsIT Κοσμος Βορεια Μακεδονια: Με… Κατρουγκαλο η ορκωμοσια Πενταροφσκι!\nΒόρεια Μακεδονία: Με… Κατρούγκαλο η ορκωμοσία Πενταρόφσκι!\nΣτα Σκόπια θα βρεθεί την Κυριακή, 12.05.2019, ο υπουργός Εξωτερικών Γ. Κατρούγκαλος για την ορκωμοσία του νέου Προέδρου της Βόρειας Μακεδονίας.\nΟ υπουργός Εξωτερικών Γιώργος Κατρούγκαλος θα μεταβεί την Κυριακή, 12.05.2019, στα Σκόπια, προκειμένου να εκπροσωπήσει την ελληνική κυβέρνηση στην ορκωμοσία του νέου Προέδρου της Δημοκρατίας της Βόρειας Μακεδονίας, Στέβο Πεντάροφσκι.\nΟ Στέβο Πενταρόφσκι και η Συμφωνία των Πρεσπών\n“Μια καλή συμβιβαστική λύση” έχει χαρακτηρίσει την συμφωνία των Πρεσπών ο νεοεκλεγείς πρόεδρος της Βόρειας Μακεδονίας, Στέβο Πενταρόφσκι. Παράλληλα καθόρισε ως στρατηγικούς στόχους της πολιτικής του την ένταξη της χώρας του στο ΝΑΤΟ και την Ευρωπαϊκή Ένωση.\nΑναφερόμενος στη συμφωνία με την Ελλάδα για το όνομα, υπογράμμισε πως το ζήτημα ήταν πολύπλοκο και εκτίμησε ότι η επίλυση του επετεύχθη διότι «δύο προοδευτικοί πρωθυπουργοί» βρέθηκαν την ίδια χρονική στιγμή στην ηγεσία των δύο χωρών. «Ο Ζόραν Ζάεφ και ο Αλέξης Τσίπρας προσέγγισαν το πρόβλημα με την επιθυμία να βρουν αμοιβαία αποδεκτή λύση, η οποία δεν θα αποτελεί ήττα για κανένα από τα δύο κράτη και κανέναν από τους δύο λαούς» τόνισε ο Πενταρόφσκι.\n“Η συμφωνία των Πρεσπών είναι μια καλή συμβιβαστική λύση”\nΕπεσήμανε ότι «η συμφωνία των Πρεσπών είναι μία καλή συμβιβαστική λύση, η οποία διευθετεί και ζητήματα εθνικής ταυτότητας, σχετικά με τη γλώσσα, τον πολιτισμό, την παράδοση. Ενώ -συμπλήρωσε- ο προσδιορισμός «Βόρεια» που προστέθηκε στον όρο Μακεδονία υποδηλώνει ότι το νέο κράτος βρίσκεται στο βόρειο τμήμα του ευρύτερου γεωγραφικού χώρου της Μακεδονίας». Ο Στέβο Πενταρόφσκι κατηγόρησε την ηγεσία της αντιπολίτευσης στη χώρα του ότι με την ρητορική της μισαλλοδοξίας και του φόβου προκάλεσε, για πολιτικούς λόγους, διχασμό στον λαό γύρω από την συμφωνία των Πρεσπών. «Δυστυχώς, βλέπω ότι ο εθνικισμός και ο λαϊκισμός έχουν γίνει μέρος της πολιτικής ζωής στις περισσότερες χώρες της Ευρώπης και η Βόρεια Μακεδονία δεν αποτελεί εξαίρεση. Παρ’ όλα αυτά, είναι σημαντικό ότι τα προοδευτικά κόμματα προσφέρουν μια αξιόπιστη εναλλακτική λύση στους πολίτες, οι οποίοι αντιστέκονται στις πολιτικές των διαιρέσεων, τους μίσους και του φόβου», υπογραμμίζει ο Πενταρόφσκι.\nΟ μελλοντικός πρόεδρος της Βόρειας Μακεδονίας, στην συνέντευξη του στη εφημερίδα Politika, αναφέρθηκε και στην πολιτική που θα ακολουθήσει απέναντι στη Σερβία. Δήλωσε ότι επιθυμεί τη βελτίωση των σχέσεων των δύο χωρών και εξέφρασε την επιθυμία να συναντηθεί με τον Σέρβο πρόεδρο Αλεξάνταρ Βούτσιτς, αμέσως μόλις αναλάβει, επίσημα, τα καθήκοντα του. Εξηγώντας τη στάση της χώρας του στο ζήτημα του Κοσόβου, υποστήριξε την άποψη ότι η αναγνώριση της ανεξαρτησίας, το 2008, αποτελούσε επιλογή στρατηγικής σημασίας με δεδομένο ότι ένα μεγάλο μέρος του πληθυσμού της Βόρειας Μακεδονίας ανήκει στην αλβανική εθνική κοινότητα.-\nΒΟΡΕΙΑ ΜΑΚΕΔΟΝΙΑΚΑΤΡΟΥΓΚΑΛΟΣΟΡΚΩΜΟΣΙΑ ΠΕΝΤΑΡΟΦΣΚΙΠΕΝΤΑΡΟΦΣΚΙΣΚΟΠΙΑ


Οκτώ φορολογικά μαθήματα από οκτώ διαφορετικές χώρες | Protagon.gr\nΟκτώ φορολογικά μαθήματα από οκτώ διαφορετικές χώρες\nΕνα βιβλίο δίνει συμβουλές -μέσω άλλων χωρών- που η ομάδα του Τραμπ, αλλά και κάθε κυβέρνηση, οφείλει να δει και να εφαρμόσει ή να απορρίψει, προσπαθώντας να κάνει φορολογική μεταρρύθμιση. Από ΦΠΑ και μείωση των άμεσων φόρων, μέχρι… ιγκουάνα\nΣπύρος Σεραφείμ 25 Απριλίου 2017, 18:38\nΠρόκειται για σημαντική είδηση: τις γενικές αρχές μιας φορολογικής μεταρρύθμισης θα ανακοινώσει την Τετάρτη ο Τραμπ.H υπεσχημένη από τον αμερικανό πρόεδρο «μεγάλη εξαγγελία» για τη μεταρρύθμιση του φορολογικού συστήματος θα αφορά «γενικές αρχές και προτεραιότητες». Αν και η κυβέρνηση του προωθεί αυτή την μεταρρύθμισή της -σε μια προσπάθεια να εφαρμόσει κάτι από όσα είχε υποσχεθεί προεκλογικά, αλλά και να βελτιώσει την τραυματισμένη εικόνα της- η νέα νομοθετική πρωτοβουλία αποδεικνύεται δύσκολο εγχείρημα. Μάλιστα, προτού καν ξεκινήσει.\nΟ Τραμπ στο Οβάλ Γραφείο: οι ΗΠΑ δεν έχουν κάνει καμία σημαντική φορολογική μεταρρύθμιση από το 1986\nΑρχικά, ο φορολογικός κώδικας των ΗΠΑ είναι ένα πολύπλοκο χάος, αλλά το φορολογικό επιτελείο του Τραμπ μπορεί να μάθει πολλά από άλλες χώρες σχετικά με τον τρόπο επίλυσης φορολογικών ζητημάτων. Αυτή είναι και η βάση του νέου βιβλίου του δημοσιογράφου TΡ Ράιντ, «A Fine Mess: A Global Quest for Simpler, Fairer, and More Efficient Tax System». Πρόκειται για αυτό που λέει ο τίτλος του: μια παγκόσμια αναζήτηση για ένα απλούστερο, δικαιότερο και πιο αποτελεσματικό φορολογικό σύστημα.\nΜε άλλα λόγια, το βιβλίο του Ράιντ δείχνει τι λειτουργεί στο φορολογικό κομμάτι – και τι όχι. Προτείνει, επίσης, οκτώ μαθήματα από οκτώ χώρες, που η ομάδα του Τραμπ, αλλά και κάθε αντίστοιχο επιτελείο, ό,τι εθνικότητας κι αν είναι, οφείλει να δει και να εφαρμόσει ή να απορρίψει, προσπαθώντας να κάνει τη φορολογική μεταρρύθμιση.\nΝέα Ζηλανδία: Μείωση των άμεσων φόρων\nΤη μείωση των άμεσων φόρων ως αντιστάθμισμα στην αύξηση του φόρου αγαθών και υπηρεσιών (GST), ανακοίνωσε το 2010 η Νέα Ζηλανδία στην κατάθεση του προϋπολογισμού του κράτους. Ο φόρος αγαθών και υπηρεσιών αυξήθηκε από 12,5% σε 15% και ο υπουργός Οικονομικών Μπιλ Ινγκλις είχε πει ότι κανένας δεν πρόκειται να θιγεί επειδή η αύξηση θα αντισταθμιστεί από περικοπές φόρων και αυξημένα κοινωνικά επιδόματα – όπως και έγινε. Ο ίδιος υπουργός είχε προβλέψει ότι ένας εργάτης με μισθό 50.000 δολαρίων Νέας Ζηλανδίας (27.350 ευρώ) και κανονικό ενοίκιο θα διαθέτει 15 επιπλέον δολάρια την εβδομάδα και μία τετραμελής οικογένεια με εισόδημα 76.000 δολαρίων ΝΖ (41.560 ευρώ), 25 επιπλέον δολάρια.\nΟλλανδία: Φορολογήστε τις μετανάστριες εταιρείες\nΣε ένα μόνο κτίριο στον σταθμό Αμστελ του Αμστερνταμ στεγάζονται 2.000 εταιρίες-σφραγίδες. Οι πολυεθνικές στις οποίες ανήκουν δηλώνουν ως έδρα την Ολλανδία και πληρώνουν φόρο 1,5 – 2% (μόνο, δηλαδή, για τις πωλήσεις που γίνονται στην Ολλανδία). Το πρόβλημα είχε πρωτοβγεί στην επιφάνεια το 1986. Από τότε λίγα έγιναν. Η ολλανδική κυβέρνηση για δεκαετίες διαφήμιζε τη χαμηλή φορολογία και προσέλκυσε εταιρίες που εκμεταλλεύονταν το σύστημα. Ολοι ήξεραν τι συνέβαινε. Ωσπου οι ΗΠΑ, το 2009, είπαν «enouhg is enough». Αποκαλύφθηκε τότε ότι η Ολλανδία, οι Βερμούδες και η Ιρλανδία είναι το τοπ τρία των φορολογικών παραδείσων για τις αμερικάνικες πολυεθνικές. Ο Ομπάμα δήλωσε: «Οι θυγατρικές κάποιων από τις μεγαλύτερες εταιρίες μας λένε στην Εφορία (IRS) ότι πληρώνουν φόρους στο εξωτερικό. Λένε στις ξένες κυβερνήσεις ότι πληρώνουν φόρους κάπου αλλού. Και καταλήγουν να μην πληρώνουν φόρους πουθενά. Πρέπει να κλείσουμε τα παραθυράκια του νόμου, πρέπει να σταματήσει η απάτη». Μένει να το πράξει ο Τραμπ, σημειώνει ο συγγραφέας του βιβλίου.\nΕσθονία: Προσοχή στον επίπεδο φόρο\nΟ Μαρτ Λάαρ υπηρέτησε ως πρωθυπουργός της Εσθονίας την περίοδο 1992-1994 και από το 1999 έως το 2002. Στον Λάαρ πιστώνεται η ταχεία οικονομική ανάπτυξη της Εσθονίας κατά τη διάρκεια της δεκαετίας του ’90. Σε δύο μόλις χρόνια (1992-1994) η ριζικά μεταρρυθμιστική εσθονική κυβέρνησή του ήταν η πρώτη στην Ευρώπη που εισήγαγε τον «επίπεδο φόρο» (flat tax), ιδιωτικοποίησε τις περισσότερες εθνικές βιομηχανίες με διαφανείς δημόσιους διαγωνισμούς, κατήργησε τους δασμούς και τις επιδοτήσεις, σταθεροποίησε την Οικονομία, ισοσκέλισε τον προϋπολογισμό και, ίσως το πιο κρίσιμο, επανέφερε την προπολεμική εσθονική κορόνα και τη συνέδεσε με το σταθερό γερμανικό μάρκο. Ο Λάαρ ισχυρίζεται ότι το μόνο βιβλίο οικονομικών που είχε διαβάσει προτού γίνει πρωθυπουργός, σε ηλικία 32 ετών, ήταν το «Ελεύθερος να διαλέξεις» (Free to Choose) του αμερικανού οικονομολόγου Μίλτον Φρίντμαν.\nΓαλλία: Η Οικονομία που χρήζει ένεσης αδρεναλίνης\nΟταν ο πρόεδρος της Γαλλίας, Φρανσουά Ολάντ, το 2012, ανακοίνωνε τον «σούπερ-φόρο» για τους εκατομμυριούχους, ορισμένοι εξέφραζαν φόβους περί μαζικής εξόδου των επιχειρηματιών, των αστέρων του αθλητισμού και των τεχνών από τη χώρα. Οπως και έγινε. Δύο χρόνια αργότερα, κι ενώ ο περιλάλητος φόρος για το τμήμα των ατομικών εσόδων πάνω από το ένα εκατομμύριο ευρώ έπαψε να επιβάλλεται, η ζημία που υπέστη η έλξη της Γαλλίας για όσους έχουν υψηλά εισοδήματα υπήρξε σημαντική, ενώ τα οφέλη αμελητέα. Με υψηλά επίπεδα χρέους, χαμηλή ανάπτυξη και τεράστιες κυβερνητικές δαπάνες, η γαλλική οικονομία χρειάζεται απελπισμένα μια τονωτική ένεση. Το δημόσιο χρέος της Γαλλίας έχει αυξηθεί δραματικά τα τελευταία οκτώ χρόνια, σε σημείο που πλησιάζει το 100% του ΑΕΠ. Στο πλαίσιο αυτό, η Γαλλία κατατάσσεται μεταξύ των έξι κορυφαίων χωρών της ΕΕ όσον αφορά στο χρέος.\nΟ γάλλος ηθοποιός Ζεράρ Ντεπαρντιέ μετακόμισε στο Βέλγιο και απέκτησε ρωσική υπηκόοτητα για να αποφύγει τον «σούπερ-φόρο» για εκατομμυριούχους που επέβαλε ο Φρανσουά Ολάντ\nΙαπωνία: Αυτοματοποίηση της είσπραξης των φόρων\nΗ φορολογική υπηρεσία της Ιαπωνίας αυτοματοποίησε πλήρως τη διαδικασία πληρωμής φόρων για περίπου το 80% των νοικοκυριών, εξηγεί ο συγγραφέας. Με βάση τις κρατήσεις κατά τη διάρκεια του έτους, η γιαπωνέζικη Εφορία υπολογίζει ακριβώς πόσο οφείλει ένα άτομο στο κράτος ή πόσο η κυβέρνηση οφείλει στο άτομο. Στη συνέχεια, η κρατική υπηρεσία καταθέτει ή αποσύρει αυτόματα το οφειλόμενο ποσό.\nΤο Γραφείο Διοίκησης και Προϋπολογισμού των ΗΠΑ υπολογίζει ότι ο μέσος Αμερικανός χρειάζεται πάνω από 10 ώρες για να ολοκληρώσει την ατομική φορολογική του δήλωση, κάθε χρόνο. Χάνει δέκα ώρες από τη ζωή του για κάτι που θα μπορούσε να κάνει ένα κομπιούτερ.\nΣλοβακία: Κάνοντας πιο δίκαιους τους φορολογικούς συντελεστές\nΤην εξυγίανση των δημόσιων οικονομικών της χώρας, στο οποίο περιλαμβάνεται και η αντικατάσταση του ενιαίου φόρου 19% από νέους φόρους για τους πλούσιους και τις εταιρείες, παρουσίασε εδώ και καιρό η αριστερή κυβέρνηση της Σλοβακίας. «Η κυβέρνηση διαφωνεί με την αύξηση των φόρων στα είδη κατανάλωσης ως μοναδικής πηγής για την αύξηση των φορολογικών εσόδων, με στόχο της μείωση του ελλείμματος», σημειώνεται στο κείμενο που εξέδωσε το γραφείο του Σοσιαλδημοκράτη πρωθυπουργού Ρόμπερτ Φίκο. Ο ενιαίος φόρος 19% για πρόσωπα και επιχειρήσεις είχε εισαχθεί το 2004 και από τότε προσέλκυσε πολλούς ξένους επενδυτές, κυρίως στους τομείς της αυτοκινητοβιομηχανίας και των ηλεκτρονικών. Κατά τη διάρκεια της προεκλογικής τους εκστρατείας οι Σοσιαλδημοκράτες είχαν υποσχεθεί ότι θα τον καταργήσουν και θα τον αντικαταστήσουν με έναν φορολογικό συντελεστή 25% για όσους έχουν ετήσιο εισόδημα που ξεπερνά τις 33.000 ευρώ – όπως και συνέβη. Επίσης, είχε νομοθετηθεί ότι τα μέλη του σλοβακικού κοινοβουλίου και του υπουργικού συμβουλίου του πρωθυπουργού θα πληρώνουν φόρους 5% υψηλότερους από ό,τι οι υπόλοιποι πολίτες.\nΣχεδόν κάθε χώρα στον κόσμο έχει έναν φόρο προστιθέμενης αξίας – λέγε με ΦΠΑ\nΣύμφωνα με τον συγγραφέα, 175 χώρες στον κόσμο επέβαλαν φόρο προστιθέμενης αξίας (ΦΠΑ) το 2016. Ο ΦΠΑ, όπως και να λέγεται σε κάθε χώρα, αντιπροσωπεύει το 20% όλων των κυβερνητικών εσόδων, παγκοσμίως. Οι ΗΠΑ είναι η μόνη πλούσια χώρα στον κόσμο που δεν υιοθετεί έναν τέτοιο φόρο. Το κύριο πλεονέκτημα του ΦΠΑ είναι ότι υποχρεώνει τις εταιρείες να αναφέρουν όλες τις οικονομικές τους συναλλαγές – άρα δύσκολα μπορούν να «θάψουν» έσοδα και να κλέψουν την εκάστοτε Εφορία. Αλλωστε, όλοι χρειάζονται μια απόδειξη που δείχνει πόσα χρήματα δαπανούν για αγαθά ή υπηρεσίες. Οι οικονομολόγοι σε όλον τον κόσμο αγαπούν τον ΦΠΑ: επειδή είναι τόσο εύκολο να συγκεντρωθούν χρήματα από την απόδοση και τη φορολόγησή του.\nΧιλή: Υιοθετήστε μια μασκότ για την υπηρεσία είσπραξης φόρων\nΗ αμερικάνικη Υπηρεσία Εσωτερικών Εσόδων (IRS – Internal Revenue Service) δεν είναι καθόλου αγαπητή στους Αμερικανούς – για την ακρίβεια, σύμφωνα με μερικές έρευνες, είναι η λιγότερο δημοφιλής ομοσπονδιακή υπηρεσία. Κι όμως, σε άλλες χώρες, σε άλλες Εφορίες, οι πολίτες υποκλίνονται. Παράδειγμα, οι Skatteverket, οι οποίες είναι ο πιο σεβαστός βραχίονας της σουηδικής κυβέρνησης.\nΟ «Ivo», η μασκότ της φορολογικής υπηρεσίας της Χιλής\nΠροκειμένου να εκπαιδεύσει το κοινό σχετικά με τον ρόλο της είσπραξης των φόρων, η αντίστοιχη φορολογική υπηρεσία της Χιλής «υιοθέτησε» ένα τσιντσιλά, ονομάζεται «Ivo», ως μασκότ. Οι ΔΟΥ άλλων χωρών έχουν χρησιμοποιήσει τραγούδια, συνθήματα και πανό για να «γλυκάνουν» τον ρόλο και την ύπαρξή τους. Αλλά η μασκότ είναι υπέροχη ιδέα. Ας πάρει, λοιπόν, η αμερικανική IRS ένα… ιγκουάνα και ας το ονομάσει «IRIS» – αφού ό,τι κι αν έχει κάνει μέχρι τώρα η IRS δεν έχει λειτουργήσει.\n«Πρόβλημα των Ευρωπαίων η Ελλάδα» λέει ο Μνούτσιν\nΜέρκελ και Λαγκάρντ ενάντια στην πολιτική του Τραμπ για το Εμπόριο\nΟ Μιχάλης Σάλλας αντεπιτίθεται


Τάμπερε - Βικιπαίδεια\nΤο Τάμπερε (φινλανδικά: Tampere, σουηδικά: Tammerfors [Τάμμερφορς]), είναι μία πόλη της νότιας Φινλανδίας, χτισμένη ανάμεσα σε δύο λίμνες, τη Νασιγιάρβι και την Πουχαγιάρβι. Οι δύο αυτές λίμνες διαφέρουν κατά 18 μέτρα υψομετρικά, και το κανάλι Τάμμερκοσκι που έχει δημιουργηθεί ανάμεσά τους βοηθά στη παραγωγή ηλεκτρικής ενέργειας. Στο σιδηροδρομικό σταθμό της πόλης συναντιούνται σιδηροδρομικές γραμμές από διάφορες περιοχές της χώρας.\nΆποψη του Τάμπερε\nΈκταση: 689,59 km²\nΠυκνότητα πληθυσμού: 331 /km²\nΔικτυακός τόπος: Δήμος Τάμπερε\nΟ πληθυσμός του Τάμπερε είναι 228.274 κάτοικοι (2016), αλλά στην ευρύτερη περιοχή ζουν περίπου 330.711 κάτοικοι (2016). Είναι η δεύτερη σε πληθυσμό πόλη της Φινλανδίας.\nΤο Τάμπερε ιδρύθηκε σαν αγορά το 1775 από τον Γουστάβο Γ' της Σουηδίας. Κατά τον 19ο αιώνα εξελίχθηκε σε μεγάλη αγορά και βιομηχανικό κέντρο της Φινλανδίας.\nΤα τελευταία χρόνια στην πόλη αναπτύχθηκαν οι τεχνολογίες της πληροφορίας και των τηλεπικοινωνιών. Στο Πανεπιστήμιο του Τάμπερε και στο Τεχνολογικό Πανεπιστήμιο της πόλης φοιτούν περίπου 12.000 φοιτητές.\nTampere Επίσημη ιστοσελίδα\nΤάμπερε στο Curlie\nΑνακτήθηκε από "https://el.wikipedia.org/w/index.php?title=Τάμπερε&oldid=7915511"\nΤελευταία επεξεργασία στις 7 Δεκεμβρίου 2019, στις 05:42\nΤελευταία τροποποίηση 05:42, 7 Δεκεμβρίου 2019.


Νέο λογότυπο και site για την Zela Aviation - Airnews\nΑρχική Εξυπηρέτηση Νέο λογότυπο και site για την Zela Aviation\nΚαθώς ο κλάδος των αερομεταφορών ξυπνά μετά από μια πολύ δύσκολη περίοδο λόγω της πανδημίας, η Zela Aviation είναι στην ευχάριστη θέση να παρουσιάσει τη νέα της εταιρική ταυτότητα με νέο ανανεωμένο λογότυπο και επανασχεδιασμό του ιστότοπου της www.zelaaviation.com.\nΗ Zela Aviation αποφάσισε να εκσυγχρονίσει την εμφάνιση της εταιρείας, δημιουργώντας ένα ολοκαίνουργιο λογότυπο και ιστοσελίδα. Τα σκούρα μπλε και ασημί χρώματα είναι εμπνευσμένα και διατηρούνται από το προηγούμενο λογότυπό της.\nΗ ολοκαίνουργια ιστοσελίδα προσφέρει μια φρέσκια και μοντέρνα εμφάνιση με πολύ φιλική πλοήγηση που οδηγεί τον επισκέπτη στις υπηρεσίες της εταιρείας με αποτελεσματικότητα.\nΗ Zela Aviation δραστηριοποιείται στον τομέα της μίσθωσης αεροσκαφών,\nσε ναυλώσεις και πωλήσεις από το 2006, με γραφεία σε Κύπρο, Ελλάδα και\nτο Ηνωμένο Βασίλειο. Η εταιρεία παρέχει μια σειρά από υπηρεσίες για τους πελάτες της που βρίσκονται στην Ευρώπη, την Ασία, την Αφρική, τη Βόρεια και τη Νότια Αμερική. Η ηγετική της θέση, τα ρεκόρ όλων των ετών και το πολύ καλά εκπαιδευμένο προσωπικό της, κάνει τη Zela Aviation μια σταθερή και αξιόπιστη συνεργάτη σε όλο τον κόσμο.\nΕπίσης, η Zela Aviation είναι GSA ACMI Sales για MIAT Mongolian Airlines, την εθνική αεροπορική εταιρεία της Μογγολίας και της Precision Air, μιας κορυφαίας αφρικανικής περιφερειακής αεροπορικής εταιρείας με έδρα την Τανζανία. Η Zela Aviation αντιπροσωπεύει επίσης την Jambojet, την περιφερειακή αεροπορική εταιρεία με έδρα την Κένυα.\nΟ Πρόεδρος κ. Ανδρέας Χριστοδουλίδης σχολιάζει «Τα τελευταία 2 χρόνια για τις αερομεταφορές ήταν τα πιο δύσκολα χρόνια της αεροπορίας. Εμείς προσαρμόσαμε με επιτυχία το επιχειρηματικό μας μοντέλο, συμμετέχοντας σε μια σειρά από νέες δραστηριότητες, σε νέες περιοχές του κόσμου ολοκληρώνοντας επιτυχώς νέες επιχειρηματικές συμφωνίες ενώ εξακολουθούμε να εξυπηρετούμε τις ανάγκες της υπάρχουσας και πιστής πελατειακής μας βάσης.»\nΠροηγούμενο άρθροAir Europa: Μαδρίτη – Αθήνα το καλοκαίρι\nΕπόμενο άρθροΤη γαστρονομική πλευρά της παρουσιάζει η Ελαφόνησος\nΗ Zela Aviation παρουσιάζει την Ομάδα της στην Αθήνα


Τετάρτη 2 Ιουλίου. Συναυλία ενάντια στις Ειδικές Συνθήκες Κράτησης - Το Περιοδικό\nΣυναυλία ενάντια στις Ειδικές Συνθήκες Κράτησης\nΌλοι μαζί να σταματήσουμε τα σχέδια για το ελληνικό Γκουντάναμο\nToPeriodiko admin team | 02/07/2014\nΠάνω από 4.500 κρατούμενοι βρίσκονται για ένατη μέρα σε απεργία πείνας, αντιδρώντας στο σχέδιο νόμου για τις φυλακές υψίστης ασφαλείας. Τη Δευτέρα 30 Ιουνίου, βρέθηκαν στις φυλακές του Κορυδαλλού γιατροί και νοσηλευτές, όπου διαπίστωσαν ότι η υγεία των απεργών κρατούμενων αρχίζει να έχει ήδη σοβαρά προβλήματα. Χθες, Τρίτη 1 Ιουλίου βγήκε ανακοίνωση από την πρωτοβουλία επιτροπής αγώνα φυλακών ότι αναστέλλεται η απεργία τους μέχρι την Πέμπτη, οπότε και ο υπουργός θα προβεί σε βελτιωτικές ρυθμίσεις. Οι κρατούμενοι είναι σε επιφυλακή.\nΠαρακάτω η ανακοίνωσή τους:\nΓνωρίζουμε ότι τίποτα δε θα βελτιωνόταν αν δεν κάναμε την απεργία πείνας . Ας γνωρίζει όμως και το υπουργείο πως απέναντι στην οργανωμένη σιωπή που επιβάλλουν τα Μέσα Μαζικής Ενημέρωσης αποκρύπτοντας τη ΜΑΖΙΚΟΤΕΡΗ ΑΠΕΡΓΙΑ ΠΕΙΝΑΣ που έχει γίνει (4500 κρατούμενοι απεργοί πείνας), από εδώ και πέρα , αλλάζουμε τα μέσα αγώνα και αν χρειαστεί θα προχωρήσουμε σε δυναμικότερες μορφές αντίστασης. Ο νοών νοείτω…\nπρωτοβουλία επιτροπής αγώνα φυλακών»\nΩστόσο, σήμερα Τετάρτη 2 Ιούλη, στις 8.30 μμ στα Προπύλαια, έχει αποφασιστεί να πραγματοποιηθεί συναυλία συμπαράστασης στον αγώνα των κρατουμένων και ενάντια στο νομοσχέδιο για τη δημιουργία φυλακών τύπου Γ.\nΓια το θέμα των συγκεκριμένων φυλακών μπορείτε να διαβάσετε εδώ.\nΣυναυλίαΦυλακές Τύπου Γ


14 Δεκεμβρίου 2014 ~ Vita\nΟ προσδιορισμός ala Crete κρίνεται απαραίτητος γιατί το σουσάμι δεν νομίζω ότι συνηθίζεται αλλού. Είναι σήμα κατατεθέν\nκρητικών συνταγών και εδώ είναι η δική μου παραλλαγή για ακόμη περισσότερο! Καβουρδισμένο και ελαφρά σπασμένο-κοπανισμένο\nείναι το κλασικό γαρνίρισμα που κάνουμε ακόμη στα σπίτια μας ακόμη κι αν έχουμε αυξήσει σε σχέση με παλιότερα και το καρύδι.\nΕκτός από την κλασική συνταγή μου που μάλλον αρέσει αν κρίνω από την επισκεψιμότητα που έχει η αντίστοιχη ανάρτηση κάθε χρόνο, φτιάχνω συχνά και τη σημερινή συνταγή. Φέτος ειδικά είναι η δεύτερη φορά που τα φτιάχνω γιατί είχαμε ωραία καρύδια από αγαπημένο συγγενή.\nΈχω διαφοροποιήσει την παραδοσιακή συνταγή της μαμάς μου προσθέτοντας σουσάμι και στη γέμιση και μπορώ να πω ότι γίνονται ανάρπαστα. Καρύδι βέβαια χρησιμοποιούσαν στη γέμιση πάντα. Ταιριάζει τόσο πολύ με το μέλι και τα αρώματα των μελομακάρονων!\nΗ δόση είναι μικρή (καμιά πενηνταριά γίνονται- ίσα 2 ταψάκια ) και έτσι αφενός δεν βαριέται κανείς να τα φτιάξει, αφετέρου\nεξαφανίζονται άμεσα! Αυτή την εποχή φροντίζω να έχω πάντα καβουρδισμένο σουσάμι για να μην είναι πρόβλημα η προετοιμασία του.\nΤο πλένω πολύ καλά , το αφήνω να στραγγίσει και το καβουρδίζω στο φούρνο για ευκολία παρόλο που στο τηγάνι γίνεται πιο γρήγορα.\nΓια το μέλωμα έχω πια καθιερώσει το κρύο σιρόπι-καυτά μελομακάρονα. Μ’ αρέσει που έτσι ποτίζουν σιρόπι μέχρι το βάθος χωρίς όμως να λιώνουν.Το επιπλέον μέλι από πάνω βοηθά να κολλήσει το καρύδι και δίνει πρόσθετη γεύση. Επειδή η ζύμη αυτών εδώ είναι πιο απαλή από των κλασικών, αφήνω λιγότερη ώρα στο σιρόπι τα μελομακάρονά μου. Από 20 ως 30 δευτερόλεπτα! Μέλωμα με το χρονόμετρο που λένε…\n1 ¼ κούπας ελαιόλαδο\n2 κουταλιές της σούπας κονιάκ ή ρακή\nΠερίπου 4,5 κούπες αλεύρι (έμειναν 2 κουταλιές)\n¾ κούπας καβουρδισμένο σουσάμι\nΓαρύφαλλο στη μύτη του κουταλιού\n2 γεμάτες κουταλιές\nΕπί πλέον, λίγο ακόμη μέλι για το γαρνίρισμα\nΠρώτα απ’ όλα φτιάχνουμε το σιρόπι: Βράζουμε τη ζάχαρη με τονερό και τα μυρωδικά για 3-4 λεπτά (από τη στιγμή που αρχίζει ο βρασμός ) . Αποσύρουμε από το μάτι και προσθέτουμε το μέλι. Ανακατεύουμε να διαλυθεί και αφήνουμε το σιρόπι να κρυώσει εντελώς (εγώ το βγάζω έξω όταν βιάζομαι και μετά το βάζω στο ψυγείο).\nΑλέθουμε τα καρύδια (σε μέγεθος λίγο μεγαλύτερο από το ρύζι) και το σουσάμι της γέμισης (χωριστά) με κοφτές κινήσεις στο multi και τα ανακατεύουμε σε ένα μπολ μαζί με τα μυρωδικά.\nΣε μπολ ανάμειξης βάζουμε το ελαιόλαδο με τη ζάχαρη, την κανέλα και το ξύσμα και τα ανακατεύουμε με το χέρι να λιώσει η ζάχαρη. Στην κούπα που μετράμε το χυμό προσθέτουμε τη ρακή και διαλύουμε τη σόδα πάνω από τη λεκάνη ανάμειξης.\nΠροσθέτουμε το διάλυμα στο μείγμα. Σε μια κούπα αλεύρι ανακατεύουμε το μπέικιν και το αλάτι και αδειάζουμε στα υπόλοιπα. Προσθέτουμε άλλες τρεις κούπες και την τελευταία μισή την αφήνουμε γιατί μπορεί να μην την πάρει όλη, οπότε την προσθέτουμε σταδιακά.Πρέπει να έχουμε μια κανονική ζύμη. Δεν ζυμώνουμε πολύ μετά που θα προσθέσουμε το αλεύρι.\nΠαίρνουμε κομματάκια ζύμης μεγέθους μικρού μανταρινιού (από περιέργεια ζύγισα ένα δυο κομμάτια και ήταν 25 και 30 γραμμάρια) , το ανοίγουμε στην παλάμη μας και βάζουμε ένα κουταλάκι από τη γέμιση. Κλείνουμε το ζυμαράκι να εγκλωβίσει τη γέμιση και δίνουμε σχήμα μελομακάρονου.Τα αραδιάζουμε σε ταψί με το κλείσιμο προς τα κάτω. Αν θέλουμε τα πιέζουμε σε σκεύος που να δώσει ανάγλυφο στην επιφάνειά τους (κλασικό gadget η ξύστρα!) αλλά δεν είναι και απαραίτητο! Τα ψήνουμε στους 180 βαθμούς (προθερμασμένος φούρνος) για 25 με 30 λεπτά.\nΩστόσο φτιάχνουμε το δεύτερο ταψί. Μόλις βγαίνει κάθε ταψί από το φούρνο βουτάμε λίγα λίγα τα καυτά μελομακάρονα\nστο κρύο σιρόπι, τα βυθίζουμε με ένα πιρούνι , τα αφήνουμε 20 ως 30 δευτερόλεπτα και τα βγάζουμε σε σκεύος. Όταν τελειώσουμε με όλο το ταψί τα αραδιάζουμε σε πιατέλα και με ένα πιρούνι απλώνουμε σαν κλωστές λίγο μέλι στην επιφάνειά τους.Πασπαλίζουμε με το υπόλοιπο μείγμα της γέμισης ή με λίγο σκέτο καβουρδισμένο και αλεσμένο σουσάμι. Σκεπάζουμε με διαφανή μεμβράνη ή φυλάσσουμε σε μπολ που κλείνει καλά για να μη στεγνώσουν αλλά ούτε να τραβήξουν υγρασία.\n1)Μπορούμε να χοντροκόψουμε τα καρύδια της γέμισης με μαχαίρι αντί να τα αλέσουμε.Τότε θα κρατήσουμε μερικά για να τα κόψουμε μικρότερα για το γαρνίρισμα ή θα γαρνίρουμε με σκέτο σουσάμι ελαφρά αλεσμένο.\n2)Επειδή πάντα στα γεμιστά γλυκά η αναλογία γέμισης-ζύμηςμπορεί να «μη μας βγει», αν βάλουμε πολύ γέμιση στα πρώτα προτιμούμε να κάνουμε κάποια χωρίς γέμιση για να περισσέψουν υλικά για το γαρνίρισμα. Πάντως επειδή σουσάμι και καρύδι έχουν στο εσωτερικό τους τα μελομακάρονά μας, δεν χρειάζεται να τα πνίξουμε από πάνω… Αν τηρήσουμε τις αναλογίες που δίνω μάλλον θα πάνε ίσα -ίσα!\n3)Δοκιμάζουμε το χρόνο μελώματος κατά τα γούστα μας. Τα πρώτα, όταν το σιρόπι είναι αρκετό για να βυθιστούν, θέλουν λιγότερο χρόνο. Τα τελευταία τα αναποδογυρίζουμε να πάρουν σιρόπι και από τις δυο πλευρές.\n4)Κατά τη γνώμη μου το πιο κατάλληλο μέλι για τα μελομακάρονα είναι το θυμαρίσιο ή μείγμα θυμαρίσιου-ανθόμελου.\nLast reply was 22 Δεκεμβρίου 2017\nΠολύ ωραία στην εμφάνιση, σίγουρα είναι πεντανόστιμα!\nΤα φαντάζομαι πεντανόστιμα, γεια στα χέρια σου Βαγγελιώ και του χρόνου!!!\nView 15 Δεκεμβρίου 2014\nΕγώ είμαι οπαδός των αγέμιστων (λόγω καρυδιού). Το σουσάμι το χρησιμοποιούν κι εδώ, αλλά δεν ξέρω αν το βάζουν στα μελομακάρονα. Και του χρόνου!\nView 17 Δεκεμβρίου 2014\nΚαι το νέο look αλλά και τα γεμιστά μελομακάρονα δείχνουν υπέροχα!!!!!!!\nΩραία η νέα εμφάνιση και πολύ καλές οι φωτογραφίες!\nΓια τα μελομακάρονα δεν σχολιάζω… απλά τα λιμπίστικα! 🙂\nΗ συγκεκριμένη συνταγή είναι η αγαπημένη μου, θα την κάνω και φέτος!\nΕυχαριστώ πολύ! Καλές γιορτές να έχουμε!


Ο Βαγγέλης Περρής κατά Acun Ilicali & ΣΚΑΪ: "Πρέπει να πάρει θέση, δεν... | celebrities Ειδήσεις | Yupiii.gr\nΟ Βαγγέλης Περρής κατά Acun Ilicali & ΣΚΑΪ: "Πρέπει να πάρει θέση, δεν γίνεται να το μεταδίδει αυτό"\nΑρκετά έντονα σχολιάσθηκαν στο "Πρωινό" τα λεγόμενα του Τούρκου παραγωγού\nΓΡΑΦΕΙ: ΜΑΝΤΑΛΕΝΑ ΚΟΥΒΑΤΣΗ Published 26 Μαϊ. 21 (13:50) | Update: 26 Μαϊ. 21 (16:36)\nΣτο επεισόδιο του Survivor της Τετάρτης, υπήρξε μια ελληνοτουρκική μάχη και παρουσιαστής ήταν ο Acun Ilicali. Ωστόσο, αίσθηση έκανε η τοποθέτηση του για τα ελληνοτουρκικά ζητήματα.\nΣυγκεκριμένα ο Τούρκος παραγωγός είπε: "Ζω στην Τουρκία κι έχω ζήσει πολλά χρόνια στην Ελλάδα. Αυτές οι δύο χώρες έχουν όμορφους ανθρώπους, μοιάζουν πολύ μεταξύ τους και συνεχώς όταν μιλώ με Έλληνα, νιώθω ότι μιλώ με Τούρκο. Οπότε αυτό σημαίνει ότι αυτή η θάλασσα μεταξύ μας δεν σημαίνει τίποτα. Δηλαδή οι άνθρωποι αυτών των δύο χωρών μπορούν να είναι ζεστοί, ώστε να κάνουν την θάλασσα να εξαφανιστεί και μπορούμε να περάσουμε πολύ όμορφα μαζί. Μπορεί να είμαστε δύο διαφορετικές χώρες αλλά όσο έχουμε καλή καρδιά, μπορούμε πάντα να είμαστε μαζί, να περνάμε καλά μαζί και να μοιραζόμαστε τον πόνο μαζί. Αν θυμάστε έγινε ένα σεισμός στην Τουρκία κι η Ελλάδα ήταν από τις πρώτες χώρες που βοήθησε την Τουρκία και οποιοδήποτε πρόβλημα είχε η Ελλάδα, η Τουρκία ήταν εκεί. Με αυτό το παιχνίδι θέλω να δώσω ένα μήνυμα. Όταν είμαι στην Ελλάδα, νιώθω σαν το σπίτι μου. Ένας Έλληνας στην Τουρκία πρέπει να αισθάνεται σπίτι του και θα προσπαθήσω να το πετύχω όσο ζω".\nΤο εν λόγω απόσπασμα σχολιάστηκε στο Πρωινό, με τον Βαγγέλης Περρής να τοποθετείται, λέγοντας: "Για να το πει αυτό και να το πει στα αγγλικά, το έχει προβάρει και τον έχουν συμβουλεύσει. Η ιδέα ότι το Αιγαίο είναι ανύπαρκτο, είναι μια ιδέα του Τσαβούσογλου, ο οποίος προσπαθεί να πείσει ότι δεν υπάρχει υφαλοκρηπίδα, δεν υπάρχουν νησιά, ότι το Αιγαίο πρέπει να το δούμε κάτω από δίκαιο που δεν εμπίπτει με το δίκαιο της θάλασσας. Είναι αυτό ακριβώς που προωθεί το τουρκικό κράτος του Ερντογάν. Από την άλλη, αυτό που είπε ότι όποτε ήθελε κάτι η Ελλάδα η Τουρκία ήταν πάντα στο πλευρό της… Η Τουρκία δεν ήταν όποτε την ήθελε η Ελλάδα. Ότι παίρνει την ιστορία, την εξαφανίζει για χάρη ενός παιχνιδιού, μας βάζει σε πολλές σκέψεις".\nΜε τη σειρά του ο Γιώργος Λιάγκας, είπε: "Προσπαθεί να διεγείρει συναισθηματικά και τους Τούρκους και τους Έλληνες που βλέπουν το επεισόδιο. Λέει ότι οι λαοί είναι το ίδιο, ότι δεν υπάρχει θάλασσα, το πάει πολύ γλυκά και ήπια. Η ψυχαγωγία είναι πολύ πιο εύκολος τρόπος να περάσεις ένα μήνυμα πολιτικό, από το να στο πει ο οποιοσδήποτε πολιτικός".\nΚλείνοντας ο Βαγγέλης Περρής πρόσθεσε ότι: "Είμαι σίγουρος ότι ο ΣΚΑΪ δεν θα το αφήσει έτσι. Δεν πιστεύω ότι υπάρχει ελληνικός σταθμός που να δέχεται να μεταδοθεί αυτό. Φαντάζομαι ότι σύντομα θα πάρει μια θέση ο σταθμός, δεν μπορεί να το αφήσει έτσι".\nSurvivor | Τα καρφιά του Σάκη και της Μαριαλένας για την επιλογή του Κόρο\nH θέση του Κόρο στο συμβούλιο του Survivor δεν έμεινε ασχολίαστη από τον Σάκη και την Μαριαλένα


Ποιοι αντικαθιστούν τον Παπαδάκη στον ΑΝΤ1... - Kliktv.gr\nΠοιοι αντικαθιστούν τον Παπαδάκη στον ΑΝΤ1…\n26 Ιουνίου 2018 051\nΔυο δημοσιογράφοι, προερχόμενοι από το οικονομικό και το πολιτικό ρεπορτάζ αντίστοιχα, θα βρεθούν στα ηνία της…\nπρωινής ενημερωτικής εκπομπής του ΑΝΤ1, από τις αρχές Ιουλίου.\nΣύμφωνα με τον προγραμματισμό της διοίκησης του σταθμού του Αμαρουσίου, το κενό του Γιώργου Παπαδάκη θα καλυφθεί από τον Γιώργο Κούρο και τη Στεφανία Μουρελάτου. Στην παρουσίαση της πρωινής ζώνης του ΑΝΤ1, και την αναπλήρωση του Γιώργου Παπαδάκη μετά την έναρξη της καλοκαιρινής του άδειας, θα εναλλάσονται κι άλλα δημοσιογραφικά δίδυμα.\nΗ τραγουδίστρια Δέσποινα Βανδή υπέγραψε συμβόλαιο συνεργασίας με τον τηλεοπτικό σταθμό Epsilon. Την αποκάλυψη έκανε η Chief Content Officer του καναλιού, Άλκηστις Μαραγκουδάκη, η οποία ανέβασε στον προσωπικό της λογαριασμό στο Instagram φωτογραφία της Δέσποινας Βανδή την ώρα που υπέγραψε το σχετικό συμβόλαιο. Η Βανδή προορίζεται για την παρουσίαση του νέου X- Factor.\nΤο δικό της late night show θα παρουσιάσει η Ελεωνόρα Μελέτη στο κανάλι του Κοντομηνά. Το συγκεκριμένο είδος στην ελληνική τηλεόραση «υπηρετούν» μέχρι σήμερα μόνο άνδρες: οι Γρηγόρης Αρναούτογλου και Γιώργος Λιάγκας στον ΑΝΤ1, αλλά και ο μέτρ… του είδους, Πέτρος Κωστόπουλος.\nΣτην αρχισυνταξία της νέας εκπομπής του Alpha θα είναι η πολύπειρη Πωλίνα Τόλη, με την οποία η Μελέτη είχε συνεργαστεί ξανά στο «Survivor Πανόραμα» στον ΣΚΑΪ…\nΠηγή Ποιοι αντικαθιστούν τον Παπαδάκη στον ΑΝΤ1…


Φιλοσοφία | Red & Rock\nPosted on Φεβρουαρίου 23, 2019\tby red1925\nPosted on Δεκέμβριος 8, 2018\tby red1925\n-Οι επιστήμονες δεν είναι άθεοι. Απλά πιστεύουν ότι είναι θεοί οι ίδιοι.- Γιώργος Σαββίδης\nΠώς μπορούμε να ερμηνεύσουμε τον Ιησού Χριστό;\nC. S. Lewis ‘Πώς μπορούμε να ερμηνεύσουμε τον Ιησού Χριστό;’ Αυτό είναι ένα ερώτημα που περιέχει μια κωμική χροιά. Γιατί το πραγματικό ερώτημα δεν είναι πως να ερμηνεύσουμε εμείς τον Χριστό, αλλά πως ερμηνεύει Εκείνος εμάς. Η εικόνα μιας μύγας … Συνέχεια →\nAλήθειες που ειπώθηκαν σε ανύποπτο χρόνο(πριν από το ξέσπασμα της κρίσης το 2009), από τον μεγάλο διανοητή Ζήσιμο Λορεντζάτο(Collectanea, εκδόσεις ΔΟΜΟΣ, Απρίλιος 2009) Εκείνο που θα έπρεπε να μας απασχολεί όλους και που δεν απασχολεί κανέναν (κανέναν από τους διανοούμενους), είναι πως … Συνέχεια →\nΗ θέση της φυσικής αγωγής στη φιλοσοφία του Πλάτωνα\nPosted on Μαρτίου 15, 2012\tby red1925\nΟ Πλάτωνας γεννήθηκε στην Αθήνα από αριστοκρατική οικογένεια, το δε πραγματικό του όνομα ήταν Αριστοκλής. Στα νεανικά του χρόνια υπήρξε μαθητής του Κρατύλου. Μετά τη γνωριμία του με το Σωκράτη έγινε μαθητής του και παρέμεινε δίπλα του μέχρι το θάνατο … Συνέχεια →\nΤο παρακάτω κείμενο μου το έστειλε η καλή μου φίλη Ελενέστερ Παπαδοπούλου, μου άρεσε και στα περισσότερα συμφώνησα! Γράφτηκε από μια κυρία 90 ετών σήμερα, τη Regina Brett, πρώην δημοσιογράφο στο Κλίβελαντ του Οχάιο. «Για να γιορτάσω τα γενέθλιά μου, … Συνέχεια →


8 Boho ντυσίματα για να ξεχωρίσεις και τον χειμώνα! - Eli.gr\nΤο μποέμ στιλ μας έχει κλέψει την καρδιά!\nαπο: Eli Νοέμβριος 28, 2017\nΈχεις παρατηρήσει πως πολλές γυναίκες λατρεύουμε το μποέμ στυλ, αλλά παρόλο αυτά δεν το προτιμάμε τον χειμώνα;\nΤι συμβαίνει και φοράμε boho φορέματα μόνο το καλοκαίρι;\nΌπως και με τα φλοράλ, έτσι και με το boho look, είναι μία επιλογή που την συνδυάζουμε με τους καλοκαιρινούς μήνες, με τις βόλτες σε νησί, ή σικάτες εμφανίσεις στην πόλη.\nΠως να φορέσεις σωστά το διχτυωτό καλσόν!\nTags : bohoεθνικμποεμ


ΜΕΝΩ ΦΩΚΙΔΑ : Οκτωβρίου 2020\nΠΡΙΝ ΤΗΝ ΚΙΡΚΗ στα Ομαλά και πέριξ\nΛίγες ώρες πριν το νέο κύμα κακοκαιρίας, που βαφτίστηκε Κίρκη, επισκέπτομαι τα Ομαλά στην Κεφαλονιά.\nΓενικά κάθε κεφαλονίτης που σέβεται την καταγωγή του, θεωρεί υποχρέωση του αυτή την επίσκεψη. Προσωπικά για δύο πολύ συγκεκριμμένους λόγους κανω κι εγώ αυτήν την επίσκεψη.\nΣτα Ομαλά είναι το μοναστήρι του Αγίου Γεράσιμου. Νομίζω πως για τους Κεφαλονίτες άρα και για εμένα ο συγκεκριμένος άγιος είναι και έχει θέση, σαν ο κοινός παππούς των ντόπιων, με προππάπου κατά την γνώμη μου τον Οδυσέα.\nΟ δεύτερος λόγος ; Τουλάχιστον για εμένα Έχει να κάμει με τον συνεταιρισμό ρομπόλας. Απολαμβάνω κάθε φορά, δοκιμάζοντας όλες τις ποικιλίες που παράγει ο εξαίρετος τόπος το κλίμα, το κλήμα, ο ήλιος και η παραδοσιακή τέχνη του τοπικού καλλιεργητή.\nΦυσικά τα παράλια της Κεφαλονιάς πάντα σε περιμένουν μοναδικά και αναντικατάστατα για μια βουτιά...\nΣκέψεις μετά την επίσκεψη Κ. Σκρεκα στην Φωκίδα\nΚΑΤΑ ΜΑΝΑ ΚΑΤΑ ΚΥΡΗ ΚΑΤΑ ΓΙΟ ΚΑΙ ΘΥΓΑΤΕΡΑ;\nΤο παραπάνω γνωμικό το έχουμε ακούσει πάμπολλες φορές. Φυσικά κανένα γνωμικό δεν μπορεί να έχει καθολική αποδοχή. Για αυτό το λόγο, και στην περίπτωση αυτή λέγεται πως η εξαίρεση απλά επιβεβαιώνει τον κανόνα.\nΟ λόγος των παραπάνω γραφόμενων μου, έχει να κάνει με τον ερχομό του υφυπουργού Αγροτικής Ανάπτυξης Κ. Σκρέκα στην Φωκίδα.\nΟ λόγος της επίσκεψης; Τα μεγάλα έργα στον ελαιώνα και στον Μόρνο καθώς και στο Χάρμισκο, που έχουν καταντήσει Γεφύρια της Άρτας.\nΦυσικά υπάρχουν συγκεκριμένοι γνωστοί και ορατοί λόγοι για τους οποίους η παράταξη του Κ Σκρέκα και του ΚΙΝΑΛ τόσο στην κυβέρνηση όσο και στην αντιπολίτευση, έπρεπε να έχουν απολογηθεί. Αλλά που…\nΓια επιβεβαίωση όλων αυτών αρκεί να ξαναδιαβάσουμε την τελευταία ανακοίνωση του ΤΟΕΒ Πεδιάδας Μόρνου, όπου ανάμεσα σε άλλα αναφέρεται ότι ενώ κατά τη παραλαβή του έργου (δεξαμενή) τον Μάρτιο του 2011 η κατασκευή χαρακτηρίστηκε «άριστη», τελικά φάνηκε ότι αντί δεξαμενής είχε κατασκευαστεί ένα σουρωτήρι!!! Να ήταν το μόνο; Όλο το έργο στην ίδια ράγα ταξιδεύει…\nΌμως ξεφύγαμε. Γνωστά και μη εξαιρετέα τα παραπάνω. Όλα τα μεγάλα έργα στο νομό κάπως έτσι πορεύονται. Τυχαίο; Φταίει το κακό το ριζικό μας;\nΑντίθετα υπάρχουν και τα όμορφα τοποθετημένα πράγματα.\nΤον Ιούλιο του 2017 έγινε στη βουλή συζήτηση σχετική με την πορεία της ΛΑΡΚΟ. Ο τότε υπουργός Γ Σταθάκης ήταν αποκαλυπτικός.\nΣτην περίπτωση μας ιδιαίτερη σημασία έχει η αναφορά του στον πατέρα Σκρέκα. Αντιγράφω λοιπόν από την δημοσίευση της εφημερίδας των Συντακτών σχετικό απόσπασμα.\n«…ανέλαβε πρόεδρος της ΛΑΡΚΟ ο Θεόδωρος Σκρέκας, πατέρας του νυν υφυπουργού Αγροτικής Ανάπτυξης. Όπως είπε στη διήγησή του ο κ. Σταθάκης, η διοίκηση Σκρέκα «έσπασε» τα συμβόλαια την ώρα που κατρακυλούσαν οι τιμές στα 10.000 δολάρια ανά τόνο και ενώ το κόστος για την εταιρεία ήταν 22.000. Η εταιρεία στεγνώνει από ρευστό και τότε το Δημόσιο αποφασίζει να βάλει το χέρι στην τσέπη θέτοντας τις βάσεις για την υπόθεση των παράνομων κρατικών ενισχύσεων και το πρόστιμο των 160 εκατ. ευρώ από την Ε.Ε.\n-Παρά ταύτα, ο Θ. Σκρέκας ανεβάζει τον μισθό του από τα 7.000 στα 9.000 ευρώ, ενώ προσλαμβάνει τη νύφη του και σύζυγο του νυν υφυπουργού, Ειρήνη Καραγκούνη-Σκρέκα, ως υποδιευθύντρια, «παρακάμπτοντας την ιεραρχία και με αποδοχές 4.219,35 ευρώ». Προσλαμβάνει όμως και τον συμπέθερό του, απόστρατο της Χωροφυλακής, ως διευθυντή Ασφαλείας στη Λάρυμνα με μισθό 2.700 ευρώ και συμφωνία που του επιτρέπει να εργάζεται και από την Αθήνα…\nΛΟΙΠΟΝ!!!;;; δεν είναι σίγουρη η επιτυχία όλων των έργων στο νομό αφού τα ευλόγησε εκτός του βουλευτή ο υφυπουργός και ο περιφερειάρχης; Εσείς τι λέτε; Εγώ πάντως αδυνατώ να αμφισβητήσω την επικεφαλίδα.\nΟΤΑΝ Η "ανάπτυξη" απογειώνεται\nΟι τελευταίες ειδήσεις είναι αποκαλυπτικές.\nΆλλη μια εταιρεία, αφήνει την Ελλάδα. Βάζει λουκέτο και παίρνει τον δρόμο για την Τουρκία. Όχι μια οποιαδήποτε εταιρεία.\nΑλλά Ο ΠΙΤΣΟΣ, εργοστάσιο από το μακρινό 1865.\nΈτσι, μετά την Pizza Hut και το ναυάγιο στον τουρισμό, άλλη μια «επιτυχία» στον μακρύ δρόμο αποβιομηχάνισης καταγράφεται.\nΦυσικά, μετά από μια τέτοια δύσκολη στιγμή, η κυβέρνηση των αρίστων, αντί να σκύψει το κεφάλι στο συνεχιζόμενο και αυξανόμενο πρόβλημα ανεργίας και οπισθοδρόμησης, θεώρησε μαζί με την ΟΑΚΚΕ !!! πως βρήκε άλλη μια ευκαιρία να επιβεβαιώσει την ρήση του Ζαν Πωλ Σαρτρ « Η κόλαση είναι ο άλλος».\nΑυτό όμως που ξεπερνάει κάθε όριο, είναι η συσχέτιση και η έντεχνη – φασιστικής έμπνευσης- θεωρία της σημερινής ενέργειας της διεύθυνσης της εταιρείας με την απεργία του 1975 και κατ επέκταση με την από 2012 απόφαση του Δημοτικού συμβουλίου της Ελευσίνας.\nΤο μακρινό 1975 οι 1400 περίπου εργαζόμενοι, στις 10 Δεκεμβρίου κατέβηκαν σε στάσεις εργασίας διεκδικώντας αυξήσεις μισθών και αύξηση στο πριμ παραγωγικότητας. Στις 16 Δεκεμβρίου ο ιδιοκτήτης της εταιρίας, Αποστόλης Πίτσος, προχωράει σε λόκ άουτ.\nΣυγχρόνως με την βοήθεια παρακρατικών ατόμων στήνει απεργοσπαστικό μηχανισμό, μεταφέρει απεργοσπάστες από Βόλο, ενώ η αστυνομία συνεχώς προκαλεί και χτυπά τους απεργούς που περιφρουρούν το εργοστάσιο. Σπασμένα χέρια, αίματα και γρήγορα η συμπαράσταση των εργαζομένων του Πειραιά εκδηλώνεται. Στις 26 Γενάρη του 1976 οι εργαζόμενοι με αυξήσεις 20% στο μισθό επιστρέφουν στην εργασία.\nΤην ίδια χρονιά το 1976 η γερμανική BSH, σαν SIEMENS πραγματοποιεί την πρώτη εξαγορά της ΠΙΤΣΟΣ. Ο Γερμανοσπουδασμένος κ Πίτσος δεν ξέφυγε από τον κανόνα που θέλει τους με γερμανικές σπουδές γόνους να ξαναγυρίζουν στα φίλια εδάφη…\nΤο εργοστάσιο με την καθοδήγηση πλέον των Γερμανών. Αναδείχτηκε τότε ΠΡΩΤΟ σε παραγωγικότητα σε σχέση με ΟΛΑ τα εργοστάσια παγκόσμια του ομίλου!!! (θα συνεχίσουν κάποιοι να τα ρίχνουν στην απεργία;)\nΦυσικά στην Ελλάδα σχεδόν μονοπώλησε τις πωλήσεις. Την 10ετία του 2000 είχε το 40% της ντόπιας αγοράς, με παραγωγή 400.000 συσκευών το χρόνο εκ των οποίων οι 100.000 ταξίδευαν Μέση Ανατολή και Ευρώπη.\nSIEMENS ή MIZENS\nΤο 2005 έρχεται η ώρα της Ζήμενς. Το αμερικάνικο κεφάλαιο, στη σύγκρουση του με το Ευρωπαϊκό (Γερμανικό), και στριμωγμένο από την ανερχόμενη κινέζικη τίγρη, θα διεμβολίσει τον ποιο αδύναμο κρίκο.\nΗ Ζήμενς θα πληρώσει τα σπασμένα. Τα μαύρα ταμεία της θα έρθουν στο προσκήνιο. Χαρακτηριστική τότε η δήλωση του προέδρου της. Άραγε – είπε – υπάρχει τρόπος να πάρουμε δουλειές στις διάφορες χώρες χωρίς να χρησιμοποιήσουμε μαύρα ταμεία και μίζες; Διαχρονικό ερώτημα εις υγείαν της διαφάνειας… του κυρίαρχου τρόπου παραγωγής.\nΣτην Ελλάδα μπαίνουμε σιγά αλλά σταθερά στην οικονομική κρίση. Οι πωλήσεις στο εσωτερικό καταρρέουν. Οι πολίτες ανακαλύπτουν ότι δεν είναι ανάγκη να αγοράζουν συνεχώς κάθε νέο μοντέλο. Αρκεί που αγοράζουν τηλέφωνα. Οι εξαγωγές όμως πάνε καλά, ώστε το 2010 ο υπεύθυνος της ΠΙΤΣΟΣ – BSP Αναγγέλλει νέα μονάδα στον Ασπρόπυργο, χωρίς όμως να προχωρήσει. Η αντιδικία Ζημενς Δημόσιου συγχρόνως το 2012 λήγει με συμβιβασμό και δέσμευση της εταιρείας έναντι 170 εκατ ευρώ και επένδυση με 100δες θέσεις εργασίας.\nΠΟΙΟΣ ΣΥΜΒΙΒΑΣΜΟΣ ΕΓΙΝΕ;\nΣτον αέρα όλα. Η εταιρεία εντέχνως, έκλεινε το μάτι λέγοντας πως η επένδυση θα είναι η μεταφορά της ΠΙΤΣΟΣ στον Ασπρόπυργο που όμως είχε εξαγγελθεί όπως είπαμε το 2010 και ήταν άσχετη με την συμφωνία του 2012. Δηλαδή, η Ζήμενς και η ΒSP έψαχνε ΝΑ ΤΗΝ ΚΆΝΕΙ. Έτσι,Το 2015 πούλησε το εργοστάσιο στην BOSCH . Η τελευταία δεν είχε πλέον καμία υποχρέωση στην επένδυση. Αντίθετα έχοντας συμφέροντα στην Τουρκία πηγαίνει ολοκληρωτικά εκεί. Πριν όμως προσπάθησε το 2017, έχοντας συρρικνώσει το προσωπικό του εργοστασίου, να το κλείσει οριστικά. Τότε η παρέμβαση του υπουργείου εργασίας (ΣΥΡΙΖΑ) το απέτρεψε.\nΗ παραγωγική ανασυγκρότηση της χώρας εξακολουθεί να είναι το ζητούμενο. Οι προοδευτικές δυνάμεις ας καθίσουν να χαράξουν μια άλλη πορεία. Η εμπειρία υπάρχει, η ειδίκευση υπάρχει, τα πανεπιστήμια λειτουργούν . Η πολιτική θέληση και η κοινωνική συμπαράταξη πόσες φορές ακόμη θα περιμένουν;\nΤο πολύ μακρινό 1972 κόλλησα τα πρώτα μου ένσημα στον Ρέντη στο εργοστάσιο του ΠΙΤΣΟΥ. Σε πολύ δύσκολες συνθήκες φοιτητής τότε εργάστηκα στο τμήμα κατασκευής πλυντηρίων, στις ηλεκτροπόντες.\nστις Οκτωβρίου 16, 2020 Δεν υπάρχουν σχόλια:\nΝΑΖΙΣΤΙΚΗ ΑΥΓΗ στην ΙΤΕΑ\nΗταν τέλη Αυγούστου το 2012.\nΟμάδα τραμπούκων οπαδών της ναζιστικής οργάνωσης , γύριζαν στην Δυτική Ελλάδα, μετά την συγκέντρωση, στις Θερμοπύλες της οργάνωσης τους.\nΓενικά ο Μιχαλολιάκος είχε εντρυφήσει πλήρως στα διδάγματα του Ναζισμού και στην βίβλο του Χίτλερ, "Ο Αγών μου". Οι συγκεντρώσεις και οι ομιλίες αλλά και οι ενέργειες του ναζιστικού μορφώματος, ήταν αντίγραφα ανάλογων του Χιτλερικού. Το λεωφορείο σταμάτησε στην παραλία της Ιτέας. Τότε έγινε και το τραμπούκικο επισόδειο σε κάτοικο της περιοχής. Την άλλη ημέρα νομίζω 28 Αυγούστου, έγινε και η μοναδική από όσο θυμάμαι συγκέντρωση με πορεία στην πόλη. Η συγκέντρωση ξεκίνησε στην προβλήτα και η πορεία έγινε προς την αστυνομία, ο ρόλος της οποίας στην όλη υπόθεση ήταν υποτονικός. Στην αστυνομία έκανε τηλ. παρέμβαση και η τότε βουλευτής του ΣΥΡΙΖΑ κ Κατριβάνου. Στην συνέχεια η πορεία με αρκετό νέο κόσμο από την περιοχή, κατευθύνθηκε προς την Κίρρα έως τα βραχάκια οπου γράφτηκαν συνθήματα κατά των Ναζί.\nΣήμερα, μετά την δικαστική απόφαση, όλο το κοινοβουλευτικό τόξο, αυτοδιοίκηση φορείς σωματεία καταδικάζουν την Χρ. Αυγή. Τότε δεν θυμάμαι να υπήρξε η παραμικρή συμμετοχή από όλους αυτούς.\nΤελικά η δολοφονία του Νίκου Τεμπονέρα έβαλε ένα δυνατό φραγμό στην νεοφιλελευθερη επέλαση της τότε κυβέρνησης Μητσοτάκη και η δολοφονία του Παύλου, φράζει τον δρόμο, βάζοντας ένα σοβαρότατο εμπόδιο στο Ναζιφασιστικό μέτωπο.\nΟι δημοκρατικοί πολίτες δεν μπορεί και δεν πρέπει να σταματήσουν την πορεία τους. Τα απότοκα της απάνθρωπης Χιτλερικής ιδεολογίας είναι μπροστά μας. Ο Ρατσισμός είναι ένα από αυτά.\nΚαι ο νεοφιλελευθερισμός σήμερα προβάλλει σαν τον ιδανικό καταλύτη της παρουσίας του Ναζισμού...\nστις Οκτωβρίου 09, 2020 Δεν υπάρχουν σχόλια:\nΝο2 ΠΑΡΑΠΛΕΥΡΕΣ ΩΦΕΛΕΙΕΣ\nΣΤΙΓΜΙΟΤΥΠΑ ΑΠΟ ΤΟΝ ΒΟΡΡΑ\nΤην Ροδία την γνωρίσαμε στην Άμφισσα το προπερασμένο καλοκαίρι.\nΣτην πάνω πλατεία, συζητήσαμε για πολλά και διάφορα. Θεσσαλονικιά, πήρε το ΚΤΕΛ και κατέβηκε στη Ναύπακτο. Από εκεί πήρε τον δρόμο της επιστροφής. Περιηγήθηκε την παράλια ζώνη και κατέληξε στην Άμφισσα, το χρώμα της οποίας την συνεπήρε.\nΧωρίσαμε, δίνοντας ραντεβού στην Θεσσαλονίκη. Φυσικά πήραμε και όλες τις κρίσιμες πρόσφατες πληροφορίες για την πόλη.\nΌταν έρθετε επάνω να πάτε στο ΧΑΡΟΥΠΙ, μας είπε.\nΣτο δρόμο για Δράμα τιμήσαμε άλλη μια φορά την πρόταση της.\nΗ λέξη καράτι προέρχεται από το Χαρούπι, είναι το κουκούτσι του. Με αυτό μετρούσαν στα αρχαία χρόνια το βάρος του χρυσού. Αυτό γιατί το κουκούτσι του χαρουπιού άσχετα από το σχήμα του έχει πάντα το ίδιο βάρος!\nΛοιπόν, το εστιατόριο Χαρούπι στην Θεσ/κη άνετα μπορεί να γίνει μέτρο του καλού φαγητού. Τα κρητικά δημιουργικά «πειραγμένα» πιάτα του είναι εξαιρετικά. Συνοδεύονται δε από την πλούσια παραγωγή του κρητικού αμπελώνα. Ροδία σε ευχαριστούμε για τις προτάσεις σου, άλλη μια φορά.\nΑν ζητιέται ένας παραδείσιος τόπος τότε ο δρόμος οδηγεί στο\nΚεφαλάρι. Κρυστάλλινα νερά, πανύψηλα πλατάνια, πέστροφες και οξύρρυγχοι.\nΑπέραντη δροσιά, γαλήνη και παντού να ξεχύνεται η μαγική μελωδία της φύσης. Στο καφέ ρίβερ καθόμαστε αμίλητοι. Εκεί μιλάνε τα νερά, τα φύλλα, ο άνεμος.\nΌ Παπαδόπουλος ήρθε πρόσφυγας από το Εσκί Σεχίρ, φέρνοντας μαζί του μια καλά κρυμμένη συνταγή. Χαλβάς Κυργιας. Εξαιρετικός και μαστιχωτός. Επιρρεπής σε όλες τις γλυκές προτάσεις επιστρέφουμε στην Ιτέα έχοντας δοκιμάσει όλες τις γεύσεις και εναλλαγές. Ότι είναι μοναδικό πρέπει να διατηρείται και για να διατηρείται πρέπει να προτιμείται από τους κοινούς θνητούς.\nΗ Ανατολή τελικά βρίσκεται παντού στα Βόρεια. Στα φαγητά στα γλυκά στα αλλαντικά. Αυθεντικές γεύσεις, φυσικά μυρωδικά, απίθανα αρώματα. Άνεμοι από τα Άδανα και την Καππαδοκία, εγκλωβίζονται στις δημιουργίες του Σαρρήμπογια στα εργαστήρια του Sary.\nστις Οκτωβρίου 01, 2020 Δεν υπάρχουν σχόλια:


Απόψε (Broken) - Όναρ - Δε Μπορώ Να Χαραμίσω Άλλη Ανάσα (CD, Album)\nLabel: Virus Music - 2108881171 • Format: CD Album Digipack • Country: Greece • Genre: Folk, World, & Country •\nHave You Seen Him?, Du Blumenmeer Von Hawaii - Valentinos Hawaiian-Band - Du Blumenmeer Von Hawaii (Shellac), Ring Them Bells - Various - Doin Dylan (CD, Album), Hitchy - Tapestry (File, MP3), Samson And Delilah - Magdalen - Revolution Mind (CD), Progressive Movement - Various - The Difference Between Us (CD), Respect Yourself (Dutch Mix), Cole - Nef The Pharaoh - The Lost Tapes (File, MP3), Κάθε Φορά Πού Γελάει Ένα Παιδί (Jingle Cool Jive) - Μίμης Πλέσσας - Κάθε Φορά Που Γελάει Ένα Παιδί (, King Creole - Elvis Presley - King Creole Vol. 1. (Vinyl), Obscure Horizon - Mammoth Storm - Rite Of Ascension (Vinyl, LP), The Money Musk/Chorus Jig - Paul Van Arsdale - Dulcimer Heritage (Vinyl, LP)\nBy Tygojin | 09.09.2019 | Rock | 9 Comments |\n9 thoughts on “ Απόψε (Broken) - Όναρ - Δε Μπορώ Να Χαραμίσω Άλλη Ανάσα (CD, Album) ”\nDoubei 15.09.2019 at 03:11\nΟΝΑΡ Δεν μπορώ να χαραμίσω άλλη ανάσα Με φόρα από το απόλυτο ραδιοφωνικό hit «Αν μ’ αγαπάς», οι ΟΝΑΡ μας παρουσιάζουν το νέο άλμπουμ τους με τίτλο «Δεν μπορώ να χαραμίσω άλλη ανάσα» και 11 υπέροχα pop τραγούδια που.\nVoodookora 12.09.2019 at 02:03\nΠρώτο ξεχώρισε το τραγούδι «Δεν χρωστάω σε κανένα» (το οποίο είχε προηγηθεί σαν cd-single και είχε γίνει χρυσό) στο οποίο συμμετείχε ο Βασίλης Παπακωσταντίνου και αργότερα μια διασκευή στο παλιό λαϊκό τραγούδι «Ιστορία μου».\nNek 18.09.2019 at 04:00\nΓιατί Δεν Μπορώ Να Ξεπεράσω Την Πρώην Μου. Οι λόγοι που ο μέσος άνδρας δυσκολεύεται να ξεπεράσει την πρώην κοπέλα του, είναι συνήθως οι παρακάτω. Δεν του είναι εύκολο να .\nVogor 11.09.2019 at 17:57\nΓιατί να υποβάλλεις τον εαυτό σου στη δοκιμασία να πληγώνεται με τις σκέψεις σου ενώ μπορείς να βγεις έξω και να ζήσεις τη ζωή σου όπως και εκείνος;.\nGum 18.09.2019 at 11:35\nΝα όμως που τώρα ξεκιναεί το πρόβλημα καθώς εγώ ξοδεύω λεφτά χρόνο και χαλάω την ψυχολογία μου καθώς δεν μπορώ να μπαρκάρω ως γνωστών μου λενε .\nZutaxe 17.09.2019 at 11:49\nΜπορώ να κάνω το υπόγειό μου μόνο 3,5 μέτρα κάτω από το ισόγειο, ενώ στα σχέδια της άδειας φαίνεται να είναι 4,0 μ.? Απ: Για να είμαστε απολύτως τυπικοί, θα πρέπει να τηρηθούν τα εγκεκριμένα.\nVujind 12.09.2019 at 07:27\nNov 22, · «Σ’ αγαπάω ακόμα», “Δε μπορώ να χαραμίσω άλλη ανάσα”, “Μαχαίρια τώρα τα φιλιά σου”, «Απόψε», «Όσα αντίο μας μένουν» είναι κάποια από τα τραγούδια που ερμήνευσαν οι οικοδεσπότες Όναρ πριν υποδεχθούν επί σκηνής τους.\nMazushakar 09.09.2019 at 17:01\nΖούδιαρης Νίκος, Ζούδιαρης Νίκος, Να γλιστρούσες στο σκοτάδι, Να πετούσες σαν αερικό, Θα πεθάνω αυτό το βράδυ, Θα πεθάνω αν δε σε δω, Με γλυκό κρασί θα γίνω, Αργοναύτης να 'ρθω να σε βρω.\nVudoshura 13.09.2019 at 12:17\n«Δεν μπορώ να μείνω μόνη μου»: To κωμικό σουξέ επιστρέφει ανανεωμένο 15/12/ Φωκάς Ευαγγελινός: «Είμαι περήφανος για κάθε δουλειά μου» 30/11/


FULL METAL ALCHEMIST/Βιβλία | Κριτικές βιβλίων (Diavasame.gr)\nΕίναι αρκετά τα πράγματα που μπορεί πραγματικά να πει κανείς για το φαινόμενο Fullmetal Alchemist. Το δημιούργημα της Γιαπωνέζας Χιρόμου Αρακάβα εμφανίστηκε σαν κομήτης στον κόσμο των κόμικ Μάνγκα για να καθιερωθεί μέσα σε σύντομο χρονικό διάστημα, ενώ μεταφέρθηκε και στην τηλεόραση σε μια σειρά καρτούν 53 επεισοδίων.\nΤο Fullmetal Alchemist είναι η ιστορία των νεαρών αδελφών Αλφόνσε και Έντουαρντ Έλρικ, οι οποίοι από νωρίς αναπτύσσουν τις ικανότητές τους στην Αλχημεία. Αντίθετα με τη μαγεία όπου είναι δυνατόν να φτιάξει κάποιος κάτι από το τίποτα, η Αλχημεία είναι μια επιστήμη που ακολουθεί το νόμο της δίκαιης ανταλλαγής. Μπορείς να φτιάξεις κάτι, μόνο από κάτι που υπάρχει. Όταν η μητέρα των αδελφών Έλρικ πεθαίνει χτυπημένη από μια σπάνια αρρώστια, αυτοί επιχειρούν να κάνουν το πιο απαγορευμένο πράγμα για τους νόμους που διέπουν την Αλχημεία, την επαναφορά στη ζωή ενός νεκρού όντος.... και αποτυγχάνουν.\nΤο τίμημα που θα πληρώσουν είναι βαρύ, καθώς ο Έντουαρντ θα χάσει ολόκληρο το δεξί του χέρι και το κάτω μέρος του αριστερού του ποδιού και ο Αλφόνσε χάνει ολόκληρο το σώμα του. Χάρη στη γρήγορη σκέψη και στις ικανότητές του, ο Εντ καταφέρνει να δέσει την ψυχή του αδελφού του σε μια άδεια πανοπλία, προτού λιποθυμήσει από τον πόνο και την απώλεια αίματος. Ο Αλ σώζει τον αδελφό του πηγαίνοντάς τον στην οικογένεια που τους είχε υιοθετήσει, τους Ρόκμπελ. Σε αυτό το μέρος ο Αλ θα αποκτήσει προσθετικά μέλη που ονομάζονται οτομέιλ (auto-mail), κάτι στο οποίο ειδικεύεται η οικογένεια Ρόκμπελ - τα μέλη αυτά επιτρέπουν κανονική κίνηση και αυξημένη δύναμη. Κατά την ανάρρωσή τους θα τους γίνει η προσφορά να σπουδάσουν σε μια ειδική Ακαδημία, απ’ όπου μπορούν να γίνουν Κρατικοί Αλχημιστές. Ο Αλ θα το δει σαν μια ευκαιρία όχι μόνο για να βελτιώσουν τις ικανότητές τους στην Αλχημεία, αλλά και για να καταφέρουν να πάρουν τα σώματά τους πίσω. Για να το καταφέρουν αυτό πρέπει να βρουν την επονομαζόμενη Φιλοσοφική Λίθο - και εδώ είναι που αρχίζει η περιπέτειά τους.\nΑπό τα πιο δυνατά στοιχεία της ιστορίας είναι σίγουρα οι χαρακτήρες της. Καλοσχεδιασμένοι -κανένας χαρακτήρας δεν μοιάζει με κάποιον άλλο- και όχι μονοδιάστατοι, κρατούν το ενδιαφέρον του αναγνώστη καθώς ξεδιπλώνονται πτυχές του παρελθόντος τους και έχουμε την ευκαιρία να τους δούμε να εξελίσσονται κατά τη διάρκεια των περιπετειών τους. Η παραπλανητική πορεία των γεγονότων αποτελεί μια ενδιαφέρουσα προσέγγιση στην ιστορία, αφού κίνητρα και προθέσεις αλλάζουν στην προσπάθεια των ηρώων να εξιλεωθούν. Το χιούμορ, οι δυνατές σκηνές μάχης, οι αναπάντεχες αποκαλύψεις και η ζωντανή κίνηση αυτού του Μάνγκα κερδίζουν αμέσως τον αναγνώστη, καθώς η εισαγωγή του σε αυτόν τον κόσμο της Αλχημείας αλλά και των μεγαλύτερων δοκιμασιών της ανθρώπινης ψυχής, αφήνει μόνο ενδιαφέροντα ερωτήματα και μια καλοστημένη ιστορία που σίγουρα θα συναρπάσει.


Alpha Ενημέρωση: Η ρύθμιση στις ουσιώδεις υπηρεσίες - Ομοσπονδία Εργοδοτών & Βιομηχάνων Κύπρου (ΟΕΒ)\nΣυζήτηση με θέμα τη “Ρύθμιση στις ουσιώδεις υπηρεσίες”. Εκπομπή Alpha Ενημέρωση, Δευτέρα 11 Απριλίου 2016.\nΣυμμετέχουν ο Γενικός Διευθυντής της ΟΕΒ κ. Μιχάλης Αντωνίου και ο Γενικός Γραμματέας της ΠΕΟ κ. Πάμπης Κυρίτσης.\nΣυντονίζουν οι δημοσιογράφοι Κυριάκος Πιερίδης και Κατερίνα Κωνσταντίνου.\nΟλόκληρη η εκπομπή στον ακόλουθο σύνδεσμο:\n*Η συζήτηση αρχίζει στο σημείο 1.06.00


Το χέρι Εκδόσεις Σοκόλη - Κουλεδάκη Βιβλιοπωλείο Λεμόνι\n"My Arm" (Πρωτότυπος τίτλος στα αγγλικά)\nΣυγγραφή: · Tim Crouch\nΟ Τιμ Κράουτς (γεν. 1964) είναι Βρετανός καλλιτέχνης του θεάτρου που έχει τη βάση του στο Μπράιτον. Γράφει θεατρικά έργα, παίζει σ' αυτά και αναλαμβάνει την ευθύνη για την παραγωγή τους. Δικά του έργα άρχισε να γράφει το 2003. Προηγουμένως, είχε εργαστεί σαν ηθοποιός επί 20 χρόνια και είχε παίξει μεταξύ άλλων και στο Εθνικό Θέατρο. Για να ανεβάσει τα έργα του ο Τιμ συνεργάζεται με διάφορους ανθρώπους. Ουσιαστικά δεν υπάρχει κάποια σταθερή ομάδα· οι συνεργασίες αποφασίζονται ανάλογα με τις ανάγκες. Το αρχικό σημείο όμως είναι πάντα ένα κείμενο που έχει γράψει ο ίδιος. Τα πρώτα του έργα γράφτηκαν με σκοπό να ικανοποιήσουν μια δική του ανάγκη να διηγηθεί μια ιστορία ή να διερευνήσει μια φόρμα. Αυτή η ανάγκη εξακολουθεί να είναι το βασικό κίνητρο, αν και τελευταία η διαδικασία έχει πάρει λίγο πιο τυπική μορφή με την εμπλοκή διαφόρων θεατρικών οργανισμών που του παραγγέλνουν να γράψει κάποιο έργο. Το πρώτο του έργο "My Arm", ανέβηκε στο θέατρο Traverse του Εδιμβούργου το 2003. Το 2005 το διασκεύασε για το ραδιόφωνο και πήρε το βραβείο Prix Italia για την καλύτερη διασκευή θεατρικού έργου, Το δεύτερο έργο του "An Oak Tree", κέρδισε το βραβείο Obie, όταν παίχτηκε στο Οφ-Μπρόντγουέι το 2006. Το τρίτο έργο του ήταν το "England", που γράφτηκε για να παιχτεί ειδικά σε εκθεσιακούς χώρους. Παρουσιάστηκε για πρώτη φορά στο Εδιμβούργο το 2007 και κέρδισε τα βραβεία Fringe First, Total Theatre Award και Herald Archangel. Το πιο πρόσφατο έργο του είναι "Ο συγγραφέας", που ανέβηκε για πρώτη φορά στο Ρόγιαλ Κορτ το 2009. Το έργο αυτό έχει κάνει μεγάλες περιοδείες ανά τον κόσμο και έχει βραβευτεί δύο φορές μέσα στο 2010 (Total Theatre Award for Innovation και John Whiting Award). Εκτός από αυτά, έχει γράψει έργα για παιδιά, μεταξύ των οποίων το "Shopping for Shoes", που κέρδισε το 2007 το βραβείο Brian Way για παιδικό θεατρικό έργο.\nΜετάφραση: · Έλενα Πέγκα\nΈκδοση: Σεπτέμβριος 2012 από "Σοκόλη - Κουλεδάκη"\nΣελ.:48 (21χ17), Μαλακό εξώφυλλο, ISBN: 960-556-008-9\nΆλλοι τίτλοι από Tim Crouch\n(2011) Ο συγγραφέας, Θέατρο του Νέου Κόσμου/ Νέα Σκηνή Τέχνης


Κωδικός Μαθήματος: VIS130\nΣελίδα E Class: https://e-class.ionio.gr/courses/DAVA309\nMέγεθος: 194.77 KB :: Τύπος: Αρχείο PDF\nΚατά τη διάρκεια του πρώτου εξαμήνου των σπουδών τους, οι φοιτητές εισάγονται στις μεθοδολογία σχεδίασης.\nΩς προτεραιότητα, κατά το συγκεκριμένο διάστημα, ορίζεται η εξοικείωση τους με τα ζητήματα της πειστικής αναπαράστασης μια μορφής σε μια δισδιάστατη επιφάνεια.\nΜέσα από ασκήσεις, οι φοιτητές καλούνται να σχεδιάσουν σε χαρτί μια σειρά από αντικείμενα, ξεκινώντας από απλά θέματα και προχωρώντας σε πιο σύνθετα.\nΚατά τη διάρκεια της διαδικασίας σχεδίασης, αναλύονται οι κώδικες και οι μέθοδοι απεικόνισης, ενώ παράλληλα αναπτύσσονται τα ζητήματα της μετάπλαση των τρισδιάστατων αντικειμένων σε δισδιάστατα σύμβολα στη σχεδιαστική επιφάνεια.\nΌσο οι φοιτητές προχωρούν παρουσιάζεται η δομή και λειτουργία της εικαστικής γλώσσας με όρους οργάνωσης των πλαστικών στοιχείων όπως η γραμμή, το σχήμα, ο τόνος, η γραφή, ο χώρος, ο ρυθμός και η συνθετική διευθέτησή στη σχεδιαστική επιφάνεια.\nΗ εξοικείωση των φοιτητών με τη λογική και τα προβλήματα της απόδοσης των οπτικών σχέσεων οδηγεί σε έναν ευρύτερο προσδιορισμό του σχεδίου, ως συμβολικού φορέα προσωπικής και κοινωνικής σημασιοδότησης.\nΜε το Αναλογικό Σχέδιο οι μαθητές μαθαίνουν να αναπαριστούν με ρεαλιστικό τρόπο απλές συνθέσεις καθημερινών αντικειμένων, υπολογίζοντας τα σχήματα, τους τόνους και τις φόρμες. Οι μαθητές μετά το πέρας του μαθήματος έχουν μάθει βασικές γνώσεις ακαδημαικου σχεδίου. Επίσης έχει εξελιχθεί η οπτική τους αντίληψη και η παρατηρητικότητα τους.\n1η Εβδομάδα. Επίδειξη υλικών και οργάνων σχεδίασης.\n2η Εβδομάδα. Υλικά και μέσα σχεδίασης.\n3η Εβδομάδα. Εξάσκηση στη χρήση διαφόρων τύπων μολυβιών.\n4η Εβδομάδα. Παρατήρηση και ανάγνωση μορφών και χώρου.\n5η Εβδομάδα. Προσαρμογή του θέματος στο χαρτί. Μέγεθος και τοποθέτηση θέματος στη σχεδιαστική επιφάνεια.\n6η Εβδομάδα. Σημείο – Γραμμή – Περίγραμμα – Φόρμα.\n7η Εβδομάδα. Πλαστικά Στοιχεία και όγκος.\n8η Εβδομάδα. Μέτρηση – Αναλογίες. Προοπτική.\n9η Εβδομάδα. Δομή του θέματος. Χρήση βελόνας. Άξονες – Κλίσεις.\n10η Εβδομάδα. Προπτική. Χρήση βελόνας και παρατήρηση.\n11η Εβδομάδα. Διάφοροι τρόποι γραφής – στύλ γραφής. Ρυθμός και γραμμές.\n12η Εβδομάδα. Φωτοσκίαση – Τόνοι.\n13η Εβδομάδα. Τονική απόδοση της υφής των υλικών. Ρεαλιστική απόδοση.\nThe Natural Way to Draw: A Working Plan for Art Study, Nicolaides Kimon, 1990.\nΕμπειρική διαδικασία καλλιτεχνικής παραγωγής με έμφαση στην έρευνα. Ο μαθητής με τη διαδικασία που ακολουθείται, δεν αποκτά μόνο γνώσεις, αλλά αναπτύσσει και ικανότητες που του επιτρέπουν να ερευνά στηριζόμενος στις δυνάμεις του.\nΗ πρόοδος και η αξιολόγηση στο μάθημα υλοποιείται με την παράδοση εργασιών κατά την διάρκεια του εξαμήνου και ολοκληρώνεται με συνολική παράδοση ολοκληρωμένων εργασιών (4 σχέδια κατα το ελάχιστο) στο τέλος του εξαμήνου.


Moonlight Tales: Φοίνιξ (Επίλογος)\nΟ Φοίνικας άρχισε να γελάει μανιωδώς με τις προσπάθειες της Χλόης να τον παγιδεύσει. «Δεν έχεις μάθει ότι η δύναμή σου είναι η νέμεσις της δικής μου;» τη ρώτησε, αλλά η κοκκινομάλλα απάντησε με ένα ξόρκι, αντί να μιλήσει. Κρύσταλλοι στο χρώμα του νεφρίτη ξεπήδησαν από το έδαφος και φυλάκισαν τον Τζέιμς μέχρι τους ώμους. Εκείνος χαμογέλασε σαρδόνια και με ένα πετάρισμα των βλεφάρων του οι κρύσταλλοι είχαν μετατραπεί σε χρυσαφένια σκόνη πριν εξαφανιστούν.\n«Καλή προσπάθεια, αλλά σπαταλάς χρόνο και ενέργεια σε κάτι άσκοπο, νεαρή μου!»\n«Τότε τι λες να παλέψουμε χωρίς τη βοήθεια της μαγείας;» πρότεινε η κοπέλα και εμφάνισε το πολυαγαπημένο της κινέζικο σπαθί.\n«Και θα διακινδυνεύσεις να τραυματίσεις το μικρό αδελφό του φίλου σου;»\n«Έχω κι εγώ άσσους στο μανίκι μου!» απάντησε εκείνη και στα χείλη της άνθισε ένα μειδίαμα. Το σπαθί της τυλίχτηκε με μία σμαραγδένια αύρα και ο Φοίνικας σφύριξε σιγανά.\n«Ακόμα και με την ατόφια ενέργεια του Άνορ δε θα καταφέρεις να με βλάψεις!»\n«Δεν είναι δικός μου σκοπός να σε βλάψω» είπε η Χλόη, χάιδεψε απαλά το μαρμάρινο δάπεδο με τη μύτη του σπαθιού της κι εκείνο πήρε φωτιά. Οι σμαραγδένιες φλόγες άρχισαν να γλείφουν τις προθήκες και τα εκθέματα, χωρίς όμως να τα καταστρέφουν. Εκείνος χρησιμοποίησε τη δική του δύναμη για να σβήσει τη φωτιά και με ένα χτύπημα των δαχτύλων του, είχε βρεθεί ακριβώς δίπλα από την προθήκη με μερικά αρχαία κοσμήματα. Έσπασε το γυαλί και, χωρίς να τον απασχολεί ιδιαίτερα αν θα τραυματιστεί ή όχι, έκλεισε μέσα στην παλάμη του ένα κόσμημα. Ήταν ένας απλός ημιπολύτιμος λίθος, ακανόνιστου σχήματος και δεμένος σε ένα απλό κορδόνι. Το χρώμα του άλλαζε ανά δευτερόλεπτο, κάνοντάς το να ιριδίζει. Το Μενταγιόν της Καρδιάς βρισκόταν επιτέλους στα χέρια του. Το βροντερό γέλιο του Σαχίρ αντήχησε σε όλη την αίθουσα, προκαλώντας ανατριχίλα σε όλους τους παρευρισκόμενους.\n«Μόνο λόγια είσαι, μικρή κοκκινομάλλα!» σχολίασε ο Φοίνικας και της έδειξε το κόσμημα. «Πάντα θα πετυχαίνω το στόχο μου!» καυχήθηκε, και τότε ο Άγγελος ξερόβηξε για να του τραβήξει την προσοχή.\n«Και πάντα θα λογαριάζεις χωρίς τον ξενοδόχο, Σαχίρ!»\nΤο ξίφος του Λευκού Ρόδου βρισκόταν ήδη στο χέρι του, έτοιμο να χρησιμοποιηθεί, όπως αντίστοιχα έτοιμο ήταν και το Μαύρο Ρόδο στο χέρι του Κρίστοφερ. Στο κινέζικο σπαθί της Χλόης, ένας κινέζικος χαρακτήρας πήρε ζωή, εκείνος της αλλαγής. Ο ίδιος χαρακτήρας λαμπύρισε έντονα και στο κόσμημα, πιάνοντας τον Φοίνικα προ εκπλήξεως. Στο επόμενο δευτερόλεπτο, είχε κάνει την εμφάνισή του και η λέξη «πνεύμα», πάνω στην ασημένια λεπίδα της κοκκινομάλλας. Ο Τζέιμς έπεσε στο μαρμάρινο δάπεδο και κουλουριάστηκε, μαζεύοντας τα γόνατα κοντά στο στέρνο του. Τα μάτια του ήταν σφιχτά κλειστά και στο πρόσωπό του διακρινόταν ένας μορφασμός πόνου. Ο Σαχίρ προσπαθούσε με νύχια και με δόντια να κρατηθεί από την ψυχή του νεαρού και να μην παραδοθεί στις δυνάμεις των δύο Ρόδων και της Χλόης. Ωστόσο, το πνεύμα του γλίστρησε έξω από το σώμα του κατόχου του και βρέθηκε εκτεθειμένο μπροστά σε όλους. Τα χείλη του είχαν τραβηχτεί, με αποτέλεσμα να φαίνεται η λευκή του οδοντοστοιχία και αγριοκοιτούσε την κοπέλα με τα πράσινα μάτια. Εκείνη του ανταπέδιδε το βλέμμα.\n«Παίζεις βρόμικα, αδερφέ μου!» γρύλισε ο Φοίνικας, απευθυνόμενος στον Άνορ που τον κοίταζε μέσω της Χλόης.\n«Εσύ είσαι αυτός που έπαιζε βρόμικα από την αρχή, Σαχίρ!»\n«Εγώ προσπαθώ να διορθώσω την αδικία των θεών προς εμάς!» δήλωσε με πάθος και έσφιξε τη γροθιά του. Ο Σμαραγδένιος Δράκος εμφανίστηκε κι εκείνος με τη σειρά του. Η έκφραση του προσώπου του ήταν σοβαρή και δεν πρόδιδε κανένα συναίσθημα.\n«Αυτό είναι απλώς μία διακαιολογία για να επιτύχεις κάτι άλλο!»\nΧρυσές και σμαραγδένιες φλόγες γέμισαν τον εκθεσιακό χώρο του μουσείου και τα δύο αδέρφια άρχισαν να παλεύουν. «Είστε καλά;» ρώτησε η επιθεωρήτρια Μπρέντα Τζόουνς, με τα μάτια της να πέφτουν εναλλάξ μία στη Μυρτώ και μία στην Ηλιάνα. Εκείνες έγνεψαν καταφατικά. Βρισκόταν στο σαλόνι του σπιτιού του Κρίστοφερ μόνο τα δύο κορίτσια, η επιθεωρήτρια και τα Φαντάσματα, η Θάλεια με τον Ερμή. Οι υπόλοιποι της αστυνομίας είχαν φύγει κατόπιν εντολή της ανωτέρου τους και είχαν σύρει μαζί τους μέχρι το τμήμα και την Κασακιάν με τη συνεργό της.\n«Όλα είναι μια χαρά, τώρα που ήρθατε. Δεν ξέρω τι θα είχε γίνει αν δεν σας είχα ειδοποιήσει» είπε η Μυρτώ, και η Τζόουνς τοποθέτησε την παλάμη της στον ώμο της, καθησυχαστικά.\n«Χαίρομαι που φτάσαμε εγκαίρως... Αλλά για ποιο λόγο να κάνει την κίνησή της τώρα;»\n«Επειδή ένα από τα χαρτιά του Λούκας ήταν να αποσυντονίσει τον Μαξ και τον Κρίστοφερ. Να τους αποσπάσει την προσοχή και να τους χτυπήσει εκεί που πονάνε» έδωσε την απάντηση ο Ερμής.\n«Ως πρώην Φάντασμα το οποίο διώξαμε κακήν κακώς όταν μας πρόδωσε πριν από ενάμιση χρόνο, πιστεύουμε ότι θέλει να πάρει το αίμα του πίσω» συμπλήρωσε η Θάλεια. «Ο Μαξ τον διέλυσε στην τελευταία τους μάχη και αυτό του κόστισε πάρα πολλά»\n«Κλασική τακτική αντιπερισπασμού και συνεργασία με τον χειρότερο εχθρό της πόλης...» μονολόγησε η επιθεωρήτρια, που συνεργαζόταν με τα Φαντάσματα, συνεπώς γνώριζε προσωπικά αρκετά από αυτά, μαζί με τον αρχηγό τους, τον Μαξ.\n«Αρκεί να μην έχουν ως στόχο την κυριαρχία της...» σχολίασε η Ηλιάνα.\n«Τότε θα τους εμποδίσουμε! Γι' αυτό, εξάλλου, υπάρχουμε!»\n«Συμφωνώ με τον Ερμή! Εμείς τα Φαντάσματα είμαστε σαν προστάτες της πόλης!»\n«Πολύ αισιόδοξους σας βρίσκω...».\n«Ηλιάνα, μην σε παίρνει από κάτω!» τη μάλωσε η Μυρτώ. Ο Άγγελος έγνεψε με νόημα στον Κρίστοφερ. Το παιχνίδι είχε αρχίσει και ήταν η ώρα των Ρόδων να αναλάβουν δράση. Η Χλόη είχε φροντίσει να έρθουν έτσι τα πράγματα με τη δύναμη των λέξεων, ώστε να είναι απασχολημένος ο Φοίνικας και να μπορέσουν ο Κρίστοφερ με τον Άγγελο να τον περιορίσουν σημαντικά, μιας και δεν είχαν τη μαγική δύναμη για να τον διαχωρίσουν τελείως από τον Τζέιμς. Η μαγική ισχύς των πνευμάτων υπερτερούσαν των Ρόδων. Ωστόσο, αν ένωναν τις δυνάμεις τους, μπορούσαν να κλειδώσουν τον Σαχίρ σε ένα κελί στο μυαλό του κατόχου του, με σκοπό να περιορίσουν την επιρροή του.\nΟ Κρίστοφερ έριξε μία φευγαλέα ματιά στον μικρό του αδερφό που κείτονταν στο πάτωμα και ασυναίσθητα έσφιξε τη λαβή του ξίφους του. Στη συνέχεια στράφηκε μία προς τη Φαίδρα και τον Λούκας και μία προς το Φοίνικα και το Σμαραγδένιο Δράκο πριν απαγγείλει το ξόρκι που του είχε διδάξει ούτε τρεις ώρες νωρίτερα ο Άγγελος.\nΚυριακή 3 Σεπτεμβρίου, 16:00\n«Ένα λεπτό« διέκοψε τη διήγηση του Κρίστοφερ η Μυρτώ. «Εμάς διαφορετικά μας τα είπες!»\n«Όχι! Σας είπα, σ’ εσένα και την Ηλιάνα, ότι ενεργοποιήσαμε το ξόρκι, εμφανίστηκαν δύο τριανταφυλλιές και άπλωσαν τα κλαδιά τους προς το Φοίνικα!»\nΕίχαν περάσει τρεις μέρες από το περιστατικό στο μουσείο και όλη η παρέα είχε μαζευτεί στο διαμέρισμα του Μαξ και της Μυρτώς για να ενημερώσουν τον Τζέιμς σχετικά με την εξέλιξη των πραγμάτων. Ο νεαρός είχε αποκοπεί από τους φίλους και την οικογένειά του, διότι ο Σαχίρ τον είχε τρελάνει. Δεν τον άφηνε να κοιμηθεί και συνέχεια φώναζε μέσα στο κεφάλι του και προσπαθούσε να σπάσει το κλουβί στο οποίο τον είχαν φυλακίσει, ώσπου εκείνο το πρωί, απλώς αποδέχτηκε την καινούρια πραγματικότητα και σταμάτησε.\n«Και μετά τι έγινε;» ρώτησε ο Τζέιμς, προτρέποντας έτσι τον μεγάλο του αδελφό να συνεχίσει.\n«Ο Σαχίρ άρχισε να καταριέται θεούς και δαίμονες -μαζί και εμάς- και με τη βοήθεια των λέξεων της Χλόης, καταφέραμε να τον κλείσουμε μια και καλή στο κλουβί« έδωσε την απάντηση περιληπτικά ο Άγγελος. «Και μας συγχωρείς αν σε έχει τρελάνει... ήταν η μόνη λύση για να τον περιορίσουμε και να μην προσπαθήσει κάτι ανάλογο στο μέλλον...»\n«Δεν πειράζει... απλώς δεν καταλαβαίνω πώς ακριβώς έχει περιοριστεί... Σήμερα μου έκανε πρόταση να μου μάθει να χειρίζομαι τις δυνάμεις του!»\n«Βασικά…» πήρε το λόγο η Χλόη και βολεύτηκε καλύτερα στη θέση της στον καναπέ. «Το συγκεκριμένο ξόρκι τού αφαιρεί την ικανότητα να πάρει τον έλεγχο του σώματος σου, να μπει στο μυαλό κάποιου τρίτου και να χρησιμοποιήσει τις δυνάμεις του. Αλλά αυτό δεν σημαίνει ότι εσύ δεν έχεις την ικανότητα να χρησιμοποιήσεις τις δυνάμεις του».\n«Α» ήταν το μόνο που είπε ο νεαρός με τα γυαλιά.\n«Μπορούμε να σε εκπαιδεύσουμε εμείς, αν θέλεις» πρότεινε ο Μαξ. «Σαν Φαντάσματα έχουμε μία αποθήκη λίγο πιο έξω από την πόλη, η οποία είναι πλήρως εξοπλισμένη για προπονήσεις. Έχουμε μέχρι και πισίνα και τοίχο αναρρίχησης!»\n«Θα το έχω υπόψη μου» απάντησε, κι αφού έκανε μια παύση: «Ο Λούκας τι απέγινε;»\nΣιγή απλώθηκε για μερικά δευτερόλεπτα στο χώρο ώσπου να πάρει το λόγο η Θάλεια.\n«Έγινε καπνός μετά τη φυλάκιση του Φοίνικα και από τότε είναι σαν να άνοιξε η γη και τον κατάπιε»\n«Τς... η μόνη που έθεσε σωστά την ιδιότητα που έχει το ξόρκι από τα δύο Ρόδα...» σχολίασε ο Σαχίρ μέσα στο μυαλό του Τζέιμς, αλλά εκείνος τον αγνόησε.\n«Θέλω να πιστεύω ότι δε θα μπλεχτεί στα πόδια μας για αρκετό καιρό« δήλωσε ο Ερμής και όλοι συμφώνησαν γνέφοντας καταφατικά.\n«Λοιπόν, όχι ότι σας διώχνω -προς Θεού- αλλά αύριο δίνω ένα πολύ σημαντικό και δύσκολο μάθημα, οπότε πρέπει να πάω να διαβάσω!»\n«Ναι καλά! Σιγά μην κάτσεις να διαβάσεις, Μαξ!» είπε η Ηλιάνα. «Είμαι σίγουρη ότι θα πιάσεις το κινητό και θα αρχίσεις να μιλάς με τη Σόνια για να κανονίσετε για το βράδυ!»\n«Τι; Ορίστε;» αναφώνησε δήθεν έκπληκτος και θιγμένος ο Μαξ. «Με έχεις εμένα να κάνω τέτοια πράγματα;»\n«Εδώ που τα λέμε, έχει ένα δίκιο η Ηλιάνα...» την υπερασπίστηκε η Μυρτώ. «Και χτες το απόγευμα πήγες και καλά μέσα στο δωμάτιο να διαβάσεις, αλλά μετά από μισή ώρα σε άκουγα που μιλούσες και χαχάνιζες στο τηλέφωνο!»\n«Συκοφαντίες και ψέματα! Δηλώνω αθώος!»\n«Όλοι οι ένοχοι...» ειρωνεύτηκε η κοπέλα με τα γυαλιά, κι ο Μαξ κοκκίνισε από τη ντροπή του τόσο, που έμοιαζε με ώριμη ντομάτα.\n«Νόμιζα ότι θα με καταλαβαίνατε, ερωτευμένο άνθρωπο! Τόσα ζευγαράκια έχει η παρέα!»\n«Μην ανησυχείς, σε καταλαβαίνουμε!» έκανε μια προσπάθεια να τον καθησυχάσει η Χλόη.\nΚυριακή 3 Σεπτεμβρίου, 16:30\nΟ Μαξ είχε καταφέρει τελικά να τους διώξει από το σπίτι με τη πρόφαση του διαβάσματος. Και μετά από πολύ κορόιδεμα. Τώρα, περπατούσαν προς το διαμέρισμα του Κρίστοφερ, ο ίδιος, ο Τζέιμς και η Θάλεια. Ήταν από τη μεριά του δρόμου με την περισσότερη σκιά, επειδή αν και Σεπτέμβρης, ο ήλιος έκαιγε ακόμα και έκανε τρομερή ζέστη. Το καλοκαίρι δεν είχε φύγει και αυτό γινόταν αισθητό στην ατμόσφαιρα που επικρατούσε στην πόλη.\n«Τζέιμς, εγώ θα γυρίσω σπίτι, θα έρθεις;» ρώτησε ο Κρίστοφερ, ρίχνοντας κλεφτιές ματιές στον αδερφό του και τη Θάλεια, καθώς είχαν σταματήσει μπροστά από την είσοδο του διαμερίσματος. Ο νεαρός με τα γυαλιά στράφηκε προς την κοπέλα, αλλά δεν απάντησε.\n«Θέλεις να πάμε για καφέ;» πρότεινε η Θάλεια.\n«Καλή ιδέα!» πετάχτηκε ο Κρίστοφερ. «Να ξεσκάσεις λίγο! Όλες αυτές τις μέρες είσαι μόνο στο σπίτι!»\nΟ Τζέιμς το σκέφτηκε για τρία δευτερόλεπτα πριν απαντήσει. Όντως τη χρειαζόταν αυτή τη βόλτα.\n«Εντάξει! Αλλά θα διαλέξω εγώ το μέρος!»\nΆρχισε να την οδηγεί μέσα από τα στενά της πόλης ώσπου να βγουν στον πεζόδρομο και στη συνέχεια έστριψε σε ένα γραφικό δρομάκι, γνωστό για τα φοιτητικά του στέκια.\n«Λοιπόν, πώς είσαι;» τον ρώτησε η Θάλεια, καθώς περπατούσαν. «Και μην απαντήσεις καλά!»\nΟ νεαρός πήγε να απαντήσει, αλλά με το που άκουσε την τελευταία φράση, το μετάνιωσε και πήρε μία βαθειά ανάσα.\n«Απλώς με έχει τρελάνει ο Φοίνικας...»\n«Μικρέ...» αναφώνησε ο Σαχίρ μέσα στο μυαλό του. Ο Τζέιμς τον αγνόησε ξανά.\n«Και όλο αυτό μού είναι ακόμα πρωτόγνωρο...»\n«Το να είσαι κάτοχος μίας από τις ισχυρότερες δυνάμεις στον πλανήτη;»\n«Το να έχω υπερφυσικές δυνάμεις γενικώς» διευκρίνισε ο Τζέιμς. «Είναι παράξενο και περίεργο και μου άλλαξε όλη τη ζωή».\n«Ναι, αλλά σκέψου ότι είναι κάτι διαφορετικό και σίγουρα δεν είναι κάτι κακό» είπε η Θάλεια, σταματώντας μπροστά από την είσοδο του μαγαζιού, και τον κοίταξε στα μάτια. Εκείνος συμφώνησε με ένα νεύμα και έπιασε το χερούλι της πόρτας.\n«Αφού θα έχω εσένα για να με διδάξεις τα μυστικά αυτού του καινούριου κόσμου» δήλωσε χαμογελώντας και κατέβασε το πόμολο, αφήνοντας τη Θάλεια να περάσει πρώτη στο μαγαζί.


The server principal already exists – Error 15025 troubleshooting - Rocking with Knowledge of SQL Server - autoexec.gr\nEntry posted by antonch · November 12, 2015\nΠάντα υπάρχει κάτι που μπορεί να σε κάνει να χαμογελάσεις ευχάριστα ακόμα και αν είναι ένα μήνυμα λάθους!.\nΚάνοντας ένα τυπικό έλεγχο σε ένα παλιό Always On Availability Group διαπίστωσα ότι ένα domain group που είχε πρόσβαση στο ένα node δεν είχε πρόσβαση στο άλλο. Φυσικά αυτό θα έπρεπε να διορθωθεί καθώς σε περίπτωση που γίνονταν failover οι χρήστες του συγκεκριμένου domain group δεν θα είχαν πρόσβαση στο άλλο.\nΤι ποιο απλό από το να κάνει κάνεις αυτή την διαδικασία είτε μέσω SSMS είτε με την εκτέλεση ενός GREATΕ LOGIN command και να βάλεις το domain group αυτό στο node που δεν υπάρχει.\nΠαρόλα αυτά όμως κατά την διάρκεια της εκτέλεσης της διαδικασίας έλαβα το error message “The server principal ‘…..’ already exists – Msg 15025”, αλλά δεν υπήρχε λόγος ανησυχίας καθώς αμέσως υποψιάστηκα το τι έχει γίνει απλά έπρεπε να το επιβεβαιώσω.\nΠήγα στο node όπου το domain group υπήρχε και εκτέλεσα το παρακάτω command για να πάρω το SID του login (που επειδή είναι domain group είναι το ίδιο με το domain SID). Η SUSER_SID επιστρέφει το SID του Login που στην ουσία με αυτό δουλεύει ο SQL Server για να υλοποιήσει το security που διαθέτει.\nPrevious entry Get All tables row count without using Count(*) function\nNext entry Storing DDL Statements History


ΚΑΠΙΤΑΛΙΣΜΟΥ ΕΓΚΩΜΙΟΝ - Οικονομία - EBR\nΑπό: EBR - Δημοσίευση: Δευτέρα, 18 Ιουλίου 2011\nΕνώ η ελεύθερη οικονομία αναγνωρίζεται πλέον ως το μοναδικό οικονομικό σύστημα το οποίο μπορεί να παράγει πλούτο, όλο και πληθαίνουν οι εχθροί του συστήματος αυτού, ενώ οι φίλοι του σιωπούν. Το φαινόμενο αυτό είναι όντως παράξενο και γι αυτό αξίζει τον κόπο να το προσεγγίσει κανείς από τις διάφορες οπτικές γωνίες του.\nΕυθύς εξ΄ αρχής, θα πρέπει να πούμε ότι η ελεύθερη οικονομία είναι συνυφασμένη με την ανθρώπινη φύση. Αυτό προκύπτει από αναρίθμητες έρευνες και μελέτες, οι οποίες πραγματοποιήθηκαν για να εμβαθύνουν στην ανθρώπινη οικονομική συμπεριφορά. Όπως υποστηρίζει ο Αμερικανός οικονομολόγος και φιλόσοφος, Άλμπερτ Χίρσμαν, ο καπιταλισμός είναι ένα σύστημα παραγωγής, το οποίο, σε αντίθεση με οποιοδήποτε άλλο γνωστό ανθρώπινο σύστημα, μπορεί και μετατρέπει τον παραγόμενο πλούτο σε κεφάλαιο το οποίο αναπαράγεται, επανεπενδύεται, αποθησαυρίζεται, ακόμη και μετατρέπεται σε γνώση –τεχνική, τεχνολογική, επιστημονική. «Πρόκειται για κεφάλαιο το οποίο παράγεται από την οικονομία και το οποίο προστίθεται στο γενετικό και πνευματικό κεφάλαιο που ο άνθρωπος σχημάτισε στην διάρκεια δισεκατομμυρίων ίσως ετών», λέει ο Αλ. Χίρσμαν.\n«Επί χιλιάδες αιώνες», προσθέτει, από την πλευρά του, ο Γάλλος ακαδημαϊκός και ιερέας Ρ. Μπρουκμπερζέ, «ο άνθρωπος συσσώρευε σιγά-σιγά αποθέματα, τεχνικές γνώσεις, επαγγελματική κατάρτιση, εργαλεία και όπλα για να μπορεί να παράγει αγαθά και ασφάλεια, πράγματα χρήσιμα για την επιβίωσή του. Ανέκαθεν ο άνθρωπος ήταν επιφορτισμένος με την παραγωγή της ίδιας του της μοίρας και, χάρη σε αυτόν τον εμπλουτισμό της μοίρας του, μετεβίβαζε την περιουσία του. Γι αυτό και οι βιολόγοι κάνουν λόγο για την γενετική περιουσία του ανθρώπου. Εξ΄ αυτού δε του λόγου, μερικοί από αυτούς υποστηρίζουν ότι ο καπιταλισμός, δηλαδή αυτό το σύστημα κεφαλαιοποίησης, είναι έμφυτος στον άνθρωπο και δεν παύει συνεχώς να διευρύνει τις πνευματικές του δυνατότητες, αλλά και το διαλογικό του κεφάλαιο».\nΥπό αυτή την έννοια, ο άνθρωπος πάντοτε αγωνίστηκε να αυξήσει την υλική, πνευματική και βιολογική του περιουσία, χρησιμοποιώντας τα πιο πρόσφορα για τον σκοπό αυτόν μέσα. Από την άποψη αυτή, κύριο χαρακτηριστικό του οικονομικού καπιταλισμού δεν είναι μόνον η ιδιοκτησία και η χρήση του κεφαλαίου, όπως ανοήτως πίστευε ο Καρλ Μάρξ, αλλά και η ελευθερία του οιουδήποτε να επενδύει αυτό το κεφάλαιο σε παραγωγικούς τομείς. Μία ιδιοκτησία η οποία δεν χρησιμοποιείται παραγωγικά, δεν αποτελεί ούτε κεφάλαιο, ούτε ζωντανή πραγματικότητα. Η παραγωγή είναι αυτή που ζωντανεύει την ύλη και τής δίνει την αξιοσύνη της γονιμότητας. Μιας γονιμότητας που μόνον αυτή, τελικώς, οδηγεί τον άνθρωπο στην απόλαυση.\nΜπορούμε, συνεπώς, να πούμε ότι –ύστερα από πολλούς αιώνες πάλης του ανθρώπου με την φύση, που σκοπόν είχε την παραγωγή– ο καπιταλισμός υπήρξε το άθροισμα γνώσεων και εμπειριών το οποίο, τελικώς, οδήγησε σε ριζικές ανακατατάξεις στους τομείς της εργασίας, της παραγωγής και της χρήσεως της ανθρώπινης ευφυΐας.\n«Τί ήταν το έδαφος της Βορείου Αμερικής πριν φθάσουν οι Ευρωπαίοι άποικοι», αναρωτιέται ο Ρ. Μπρουκμπερζέ. «Νομαδικοί πληθυσμοί ζούσαν εκεί ελεύθεροι, χάρη στο κυνήγι και την συλλογή καρπών, αλλά δεν είχαν φθάσει ούτε στο στάδιο της γεωργίας, ούτε σε αυτό της εξόρυξης υλικών τα οποία θα χρησιμοποιούνταν για βιομηχανική παραγωγή. Το ίδιο ισχύει και για τους νομαδικούς πληθυσμούς της Αραβίας. Χιλιάδες χρόνια πατούσαν σε ένα έδαφος με τεράστια αποθέματα πετρελαίου στο εσωτερικό του, τα οποία, ωστόσο, αγνοούσαν. Έτσι, δεν ανακάλυψαν πρώτοι τις ενεργειακές δυνατότητες του πετρελαίου, ούτε, βεβαίως, εκμεταλλεύτηκαν τα κοιτάσματα πάνω στα οποία πατούσαν. Το γεγονός, λοιπόν, ότι σήμερα θεωρούνται «ιδιοκτήτες» αυτών των κοιτασμάτων αποτελεί περισσότερο ιστορικό χωρατό, το οποίο σίγουρα δεν αλλάζει παρά επιφανειακά την ιστορική πραγματικότητα», καταλήγει.\nΌμως, πέρα από ιδιοκτήτης γενετικού και πνευματικού κεφαλαίου, όπως λέει ο καθηγητής Φρανσουά Ζακόμπ, Νόμπελ Βιολογίας, ο άνθρωπος έχει και μιαν άλλη σπουδαία ιδιότητα: είναι προγραμματισμένος να καταλαβαίνει. Έτσι, μία απροσδιόριστη δύναμη που υπάρχει μέσα στον άνθρωπο τον σπρώχνει να εξερευνά το άγνωστο και το γεγονός αυτό έχει την δύναμη βιολογικού ενστίκτου. Έτσι, το ένστικτο της έρευνας οδηγεί προς την γνώση και την συσσώρευσή της κάθε φορά που αυτή γίνεται ιδιοκτησία μας.\nΣτο μέτρο, λοιπόν, που ο άνθρωπος είναι βιολογικά προγραμματισμένος να καταλαβαίνει και να συγκρατεί εκείνο που κατάλαβε, κεφαλαιοποιεί τις γνώσεις του και, μέσα από την οικονομική λειτουργία, προσπαθεί να τις μετατρέψει μεταξύ άλλων και σε υλικό πλούτο.\n«Όταν το μωρό καταλαβαίνει σιγά-σιγά να χρησιμοποιεί το σώμα και τις αισθήσεις του», γράφει ο Ρ. Μπρουκμπερζέ στο βιβλίο του Καπιταλισμός (εκδ. Ροές), «κεφαλαιοποιεί τις εμπειρίες του. Κεφαλαιοποιεί όλο και περισσότερο υλικό. Κάθε μέρα και πιο πολύ. Όταν από μιμητισμό μαθαίνει την μητρική του γλώσσα, κεφαλαιοποιεί αυτή την γλώσσα, η οποία θα το βοηθήσει να καταλαβαίνει και να γίνεται κατανοητό. Η παιδική ηλικία, λοιπόν, είναι για τον άνθρωπο η περίοδος ενός αδηφάγου καπιταλισμού, θαυμαστά ενεργού και δραστήριου, εν όψει της παραγωγής που το ίδιο το ανθρώπινο πλάσμα θα πραγματοποιήσει στην ενηλικίωσή του. Η παιδική ηλικία εινια κατ΄ εξοχήν η ηλικία της κεφαλαιοποίησης βιολογικού και πνευματικού πλούτου, ο οποίος αργότερα χρησιμοποιείται για την επιβίωση, την ανάδειξη, την αυτοολοκλήρωση».\nΩστόσο, όλα αυτά τα προφανή ανετράπησαν από τον μεγαλύτερο θαυμαστή του καπιταλισμού, τον Κάρολο Μαρξ, ο οποίος αισθανόταν βαθειά αποστροφή για τον άνθρωπο. Στο θέμα αυτό, όμως, θα επανέλθουμε.


Η Διαχείριση Κρίσεων στο ΝΑΤΟ « ΝΕΑ ΠΟΛΙΤΙΚΗ\nYou are here: Home > ΦΑΚΕΛΛΟΣ ΕΞΩΤΕΡΙΚΗ ΠΟΛΙΤΙΚΗ > Current Article\nΗ Διαχείριση Κρίσεων στο ΝΑΤΟ\nBy NP / Μάρτιος 31, 2015 / Δεν επιτρέπεται σχολιασμός στο Η Διαχείριση Κρίσεων στο ΝΑΤΟ\n♦ του Αναστασίου Μπασαρά*\nΣτην ιδρυτική συνθήκη του Βορείου Ατλαντικού της 4ης Απριλίου του 1949, μεταξύ των άλλων έχουν συμφωνηθεί:\nΆρθρον 4: Τα Συμβαλλόμενα Μέρη θέλουσι συσκέπτεσθαι από κοινού οσάκις κατά την γνώμην οιουδήποτε εξ αυτών απειλείται η εδαφική ακεραιότης, πολιτική ανεξαρτησία ή ασφάλεια ενός οιουδήποτε των Μερών.\nΆρθρον 5: Τα Συμβαλλόμενα Μέρη συμφωνούν ότι, ένοπλος επίθεσις εναντίον ενός ή πλειόνων εξ αυτών εν Ευρώπη ή Βορείω Αμερική, θέλει θεωρηθή ως επίθεσις εναντίον απάντων και, συνεπώς, συμφωνούν ότι,… έκαστον εξ αυτών, … θα συνδράμη τα υφιστάμενα την επίθεσιν εν η πλείονα Μέρη δια της αμέσου λήψεως, … των μέτρων άτινα θεωρεί αναγκαία, περιλαμβανομένης της χρήσεως ενόπλου βίας, προς αποκατάστασιν και διατήρησιν της ασφαλείας της περιοχής του Βορείου Ατλαντικού…\nΆρθρον 3: Προς μάλλον τελεσφόρον επίτευξιν των σκοπών της παρούσης Συνθήκης, τα Μέρη, κεχωρισμένως και από κοινού, δια συνεχούς και αποτελεσματικής κατ› ιδίαν προσπαθείας και αμοιβαίας αρωγής, θέλουσι διατηρήσει και αναπτύξει την ατομικήν και ένοπλον συλλογικήν αυτών ικανότητα προς αντίστασιν κατ’ ενόπλου επιθέσεως.\nΟι Στόχοι της Διαχείρισης Κρίσεων (ΔΚ)\nΟι βασικές επιχειρήσεις ΔΚ στο ΝΑΤΟ είναι: οι Επιχειρήσεις Συλλογικής Άμυνας (άρθρο 5), οι Επιχειρήσεις Ανταπάντησης στην Κρίση (εκτός άρθρου 5) και οι Ανθρωπιστικές Επιχειρήσεις.\nΟι στόχοι της ΔΚ στο ΝΑΤΟ είναι:\n– Συνεισφορά στην αποτελεσματική πρόληψη των συγκρούσεων.\n– Αποτελεσματική ΔΚ ώστε να αποτραπεί η κλιμάκωσή τους σε συγκρούσεις.\n– Διασφάλιση της ετοιμότητας της στρατιωτικής ικανότητας και της προστασίας των πολιτών (Civilian and Military Capabilities).\n– Έλεγχος, πρόληψη, αποτροπή της κλιμάκωσης και αποθάρρυνση του επιτιθέμενου από στρατιωτικές ενέργειες βίας.\n– Αποκλιμάκωση της κρίσης μετά την παύση βίας ή το τέλος της καταστροφής.\nΗ ΔΚ στο ΝΑΤΟ βασίζεται στις αρχές:\n– Υπεροχή του Βορειο-Ατλαντικού Συμβουλίου (NAC).\n– Συναίνεση όλων των χωρών-μελών.\n– Μόνιμη αντιπροσώπευση των χωρών-μελών.\n– Έλεγχος Πολιτικής Ηγεσίας επί της Στρατιωτικής Ηγεσίας.\nΤα αποφασίζοντα και συμβουλευτικά σώματα\nΣτο ΝΑΤΟ, όταν συμβαίνει μια κρίση, δεν λαμβάνεται καμία απόφαση επί του σχεδιασμού, της ανάπτυξης ή της συστράτευσης των στρατιωτικών δυνάμεων χωρίς πολιτική εξουσιοδότηση. Οι αποφάσεις λαμβάνονται από τις κυβερνήσεις των χωρών-μελών του ΝΑΤΟ συλλογικά και μπορούν να συμπεριλάβουν πολιτικά και στρατιωτικά μέτρα, καθώς και μέτρα έκτακτων καταστάσεων ανάγκης για την προστασία των πολιτών, ανάλογα με την φύση της κρίσης.\nΕγκατεστημένα σώματα διαχειρίζονται τις κρίσεις, όπως: Το Συμβούλιο (NAC), που υποστηρίζεται στο έργο της ΔΚ από μια πληθώρα ειδικευμένων επιτροπών, μεταξύ των οποίων είναι: η Επιτροπή Πολιτικής Επιχειρήσεων (Operations Policy Committee), η Επιτροπή Πολιτικής και Συνεργασιών (Political& Partnerships Committee), η Στρατιωτική Επιτροπή (Military Committee) και η Επιτροπή Σχεδιασμού Επειγουσών Αναγκών Πολιτικής Προστασίας (Civil Emergency Planning Committee). Τα κέντρα επικοινωνιών του ΝΑΤΟ, μεταξύ των οποίων το Κέντρο Καταστάσεων (Situation Centre), δέχονται, εναλλάσσουν και διαβιβάζουν πολιτικές, οικονομικές και στρατιωτικές πληροφορίες όλο το 24ωρο, καθημερινά για όλο το έτος.\nΗ Διεργασία ΔΚ (NATO Crisis Management Process, NCMP), το Σύστημα Πληροφοριών και Προειδοποίησης (NATO Intelligence and Warning System, NIWS), η Διεργασία Επιχειρησιακού Σχεδιασμού (NATO’s Operational Planning Process) και η Διεργασία Σχεδιασμού Ενεργειών ΔΚ Επειγουσών Αναγκών Πολιτικής Προστασίας (NATO Civil Emergency Planning Crisis Management Arrangements) στο ΝΑΤΟ έχουν σχεδιαστεί για να συμβουλεύουν, στηρίζουν και ενισχύουν τον ρόλο της ΔΚ και την ικανότητα δράσης κατά ένα συμπληρωματικό και συνεργητικό τρόπο, ως μέρη ενός ολοκληρωμένου Συστήματος Δράσεων Κρίσης (NATO Crisis Response System, NCRS).\nΟ σκοπός του NCRS είναι η εξασφάλιση της απαιτούμενης ετοιμότητας, προ-ταυτοποίηση επιλογών και μέτρων αντιμετώπισης των κρίσεων και η έγκαιρη αρχική και στην συνέχεια οργανωμένη αντίδραση στις κρίσεις. Το NCRS παρέχει βήμα διαβούλευσης μεταξύ των εταίρων για την ανταλλαγή πληροφοριών, την σύγκριση και τον εναρμονισμό των απόψεων των μελών σε συλλογικές αποφάσεις της συμμαχίας.\nΗ διεργασία της διαχείρισης των κρίσεων στο ΝΑΤΟ\nΗ ΔΚ είναι ένα από τα βασικότερα καθήκοντα του ΝΑΤΟ. Τα δυνατά σημεία του ΝΑΤΟ στην διαχείριση των διαφόρων κρίσεων είναι η εμπειρία και η διάθεση των απαραίτητων υποδομών, μέσων και εργαλείων, και τα δοκιμασμένα στην πράξη σχέδια, ικανότητες, διαδικασίες και πρακτικές συνεργασίας. Το ΝΑΤΟ βοηθά τις χώρες-μέλη και τους εταίρους και τους εκπαιδεύει να επιχειρούν μαζί σε μεικτές επιχειρήσεις, αποστολές και προγράμματα ΔΚ.\nΟ ρόλος του ΝΑΤΟ προχωρά πέρα από τις στρατιωτικές επιχειρήσεις και περιλαμβάνει δράσεις για την προστασία των πολιτών σε φυσικές, τεχνολογικές και ανθρωπιστικές καταστροφές. Πολλές επιχειρήσεις ΔΚ είναι γνωστές και ως επιχειρήσεις τήρησης της ειρήνης (peacekeeping operations). Όλες οι αποφάσεις βασίζονται στην ομόφωνη συναίνεση μεταξύ των χωρών-μελών. Κάποιες επιχειρήσεις συμπεριλαμβάνουν μη χώρες-μέλη και η πλειονότητά τους περιλαμβάνει συνεργασία με διεθνείς οργανισμούς (ΟΗΕ, ΕΕ).\nΗ αποτελεσματική υλοποίηση της διεργασίας της ΔΚ βασίζεται στον καλό εσωτερικό συντονισμό και στην άρτια συνεργασία και συντονισμό με μεγάλους διεθνείς οργανισμούς. Ο αποτελεσματικός εσωτερικός συντονισμός βασίζεται στην άριστη τυποποίηση (Standardization), στην διάθεση της απαραίτητης υποστήριξης και επιμελητείας (Logistics) και στις πρακτικές και περιεκτικές πρότυπες διαδικασίες (Crisis Response Procedures). Για την συνεργασία με τους μεγάλους διεθνείς οργανισμούς αποφασίζει κατά περίπτωση και συναινετικά για την ανάληψη επιχειρήσεων ΔΚ. Το Συμβούλιο (NAC) λαμβάνει τις αποφάσεις σύμφωνα με το άρθρο 7 της ιδρυτικής συμφωνίας της Ουάσιγκτων.\nΟλοένα και περισσότερο, το ΝΑΤΟ συνεισφέρει στις προσπάθειες της διεθνούς κοινότητας να διατηρήσει ή να αποκαταστήσει την ειρήνη και να αποκλείσει τις συγκρούσεις και δεσμεύεται σε μια αποτελεσματική πολιτική και στρατιωτική προσέγγιση για την ΔΚ. Η στρατηγική συνεργασία του ΝΑΤΟ με την ΕΕ, συμπεριλαμβανομένης της υποστήριξης της συμμαχίας με μέσα και ικανότητες σε επιχειρήσεις ηγούμενες από την ΕΕ, είναι σημαντική.\nΟι Επιχειρήσεις της Διαχείρισης των Κρίσεων στο ΝΑΤΟ\nΜε το Στρατηγικό Πρόγραμμα του 2010 (Strategic Concept), το ΝΑΤΟ υιοθέτησε μια ολιστική προσέγγιση της ΔΚ, προβλέποντας την συμμετοχή του σε όλες τις φάσεις της κρίσης και θεωρώντας μια ευρύτερη σειρά εργαλείων διαχείρισης. «Το ΝΑΤΟ, όθεν, δεσμεύεται, όταν δυνατόν και αναγκαίον, να αποτρέπει και διαχειρίζεται τις κρίσεις και να σταθεροποιεί και υποστηρίζει την κατάσταση και την ανοικοδόμηση μετά την κρίση».\nΟ τρόπος της διαχείρισης μιας κρίσης εξαρτάται από την φύση, την έκταση, την κλίμακα και την σοβαρότητά της. Κάποιες κρίσεις μπορούν να αποτραπούν με την διπλωματία ή άλλα μέτρα, ενώ κάποιες άλλες απαιτούν ρωμαλέα μέτρα, όπως στρατιωτική δράση. Ανάλογα, λοιπόν, με την φύση της κρίσης, χρειάζονται διαφορετικές επιχειρήσεις. Πρέπει να σημειωθεί ότι το άρθρο 4 της συμφωνίας της Ουάσιγκτον δίνει σε κάθε σύμμαχο το δικαίωμα της συμβούλευσης και διαβούλευσης για οποιοδήποτε θέμα απειλής ή ασφαλείας τεθεί: «Τα Συμβαλλόμενα Μέρη θέλουσι συσκέπτεσθαι από κοινού οσάκις κατά την γνώμην οιουδήποτε εξ αυτών απειλείται η εδαφική ακεραιότης, πολιτική ανεξαρτησία ή ασφάλεια ενός οιουδήποτε των Μερών». Έτσι το άρθρο 4 είναι πολύ κρίσιμο στην διεργασία της ΔΚ. Το ίδιο άρθρο αντανακλάται στην πρόσκληση των Εταίρων της Συνεργασίας για Ειρήνη (ΣγΕ, PfP) και παρέχει την βάση για τις διαβουλεύσεις επί των κρίσεων.\nΥπάρχουν, λοιπόν, στο ΝΑΤΟ οι Επιχειρήσεις Συλλογικής Άμυνας (άρθρο 5), οι Επιχειρήσεις Ανταπάντησης στην Κρίση (εκτός άρθρου 5), και οι Ανθρωπιστικές Επιχειρήσεις.\n– Επιχειρήσεις Συλλογικής Άμυνας (άρθρο 5 )\nΟι χώρες-μέλη του ΝΑΤΟ συμμετέχουν πλήρως μέσα στην συμμαχία και δεσμεύονται εξ ίσου στην τήρηση των άρθρων της ιδρυτικής συμφωνίας, ειδικώς, στην θεώρηση της ένοπλης επίθεσης εναντίον ενός ή πλειόνων εξ αυτών ως επίθεση εναντίον απάντων και στην άμεση λήψη των αναγκαίων μέτρων, περιλαμβανομένης και της χρήσης ένοπλης βίας. Το ΝΑΤΟ επικαλέστηκε, για πρώτη φορά στην ιστορία του, το άρθρο 5 τον Σεπτέμβριο του 2001, στην συνέχεια των τρομοκρατικών ενεργειών κατά των ΗΠΑ.\n– Επιχειρήσεις Ανταπάντησης στην Κρίση (εκτός άρθρου 5)\nΟι επιχειρήσεις αυτές περιλαμβάνουν πολυσύνθετες επιχειρήσεις, μη εμπίπτουσες στο άρθρο 5, οι οποίες συνδράμουν: στην πρόληψη, λήψη αποφάσεων και διαχείριση κρίσεων και συγκρούσεων ή/και στην εξυπηρέτηση ανθρωπιστικών σκοπών σύμφωνα με τους αντικειμενικούς σκοπούς της συμμαχίας. Η κύρια διαφορά μεταξύ των επιχειρήσεων του άρθρου 5 και αυτών εκτός του άρθρου 5 είναι ότι στις δεύτερες δεν είναι υποχρεωμένες οι χώρες-μέλη να λάβουν μέρος.\nΟι Επιχειρήσεις Ανταπάντησης στην Κρίση (Crisis Response Operations, CRO) υποστηρίζουν την διεργασία της ειρήνης σε μια περιοχή συγκρούσεων και ονομάζονται, επίσης, Επιχειρήσεις Υποστήριξης της Ειρήνης. Η συμμετοχή του ΝΑΤΟ στα Βαλκάνια, στο Αφγανιστάν και στο Κέρας της Αφρικής είναι ένα καλό παράδειγμα τέτοιων επιχειρήσεων.\n– Ανθρωπιστικές Επιχειρήσεις\nΕίναι επιχειρήσεις για την αρωγή και την υποστήριξη των χωρών-μελών και των εταίρων που είναι θύματα καταστροφών. Γιά παράδειγμα, το ΝΑΤΟ βοήθησε την Τουρκία και το Πακιστάν όταν επλήγησαν από σεισμούς, και έχει βοηθήσει χώρες όπως την Αλβανία, την Τσεχία, την Ουγγαρία, την Ρουμανία και την Ουκρανία όταν επλήγησαν από μεγάλες πλημμύρες. Το ΝΑΤΟ έχει αναπτύξει μέτρα πολιτικής προστασίας από το 1950, όταν οι χώρες-μέλη αντιλήφθηκαν ότι οι ικανότητες αυτές θα μπορούσαν να χρησιμοποιηθούν αποτελεσματικά στην αντιμετώπιση των καταστροφών από πλημμύρες, σεισμούς, τεχνολογικές καταστροφές και ανθρωπιστικές διώξεις, ιδιαίτερα μειονοτήτων, τα τελευταία χρόνια. Βοήθησε την ΠΓΔΜ και την Πορτογαλία στην κατάσβεση μεγάλων πυρκαγιών καθώς και την Ουκρανία και την Μολδαβία μετά την καταστροφή των μεταφορικών δικτύων από ακραίες καιρικές συνθήκες.\nΥπάρχουν επικαιροποιημένα σχέδια και διαδικασίες και γίνονται, σε κανονική βάση, ασκήσεις για την αντιμετώπιση εκτάκτων αναγκών.\n* Αντιπροέδρου Ελληνικού Ινστιτούτου Στρατηγικών Μελετών\nPublished: 3 έτη ago on Μάρτιος 31, 2015\nLast Modified: Μάρτιος 30, 2015 @ 11:11 μμ\nFiled Under: ΦΑΚΕΛΛΟΣ ΕΞΩΤΕΡΙΚΗ ΠΟΛΙΤΙΚΗ\nTagged With: διαχείριση κρίσεων, Η νέα πολιτική, ΝΑΤΟ, περιοδικό η νέα Πολιτική\nΗ διαχείριση της κρίσης της Κούβας και τα συμπεράσματά της\nΗ κρίση είναι ήδη εδώ


Pieriasport: ΕΠΣ Πιερίας: Βασικές υποχρεώσεις Σωματείων εν όψη Πρωταθλημάτων\nΕΠΣ Πιερίας: Βασικές υποχρεώσεις Σωματείων εν όψη Πρωταθλημάτων\nΣας κάνουμε γνωστό τι θα πρέπει να κάνει το σωματείο σας μέχρι την έναρξη των πρωταθλημάτων και του Κυπέλλου για την ποδοσφαιρική περίοδο 2017/8.\nΝα καταθέσει στην Ένωση συμπληρωμένη με όλα τα στοιχεία την δήλωση συμμετοχής στο πρωτάθλημα (όταν θα σταλεί μαζί με την προκήρυξη πρωταθλήματος στο οποίο θα πάρει μέρος την ποδοσφαιρική περίοδο 2017-2018).\nΑκόμη να καταβάλει μαζί με την δήλωση και το χρηματικό παράβολο που θα έχει ορισθεί από το Δ.Σ. της Ένωσης και αναγράφεται κατά κατηγορία στο έντυπο της δήλωσης συμμετοχής στο πρωτάθλημα.\nΤα παραπάνω ισχύουν και για την δήλωση συμμετοχής στο Κύπελλο Ερασιτεχνών Ελλάδος. Η προθεσμία υποβολής των δηώσεων συμμετοχής, τόσο για το Πρωτάθλημα, όσο και για το Κύπελλο είναι μέχρι τις 7 Αυγούστου 2017.\nΝα γνωρίσει στην Ένωση την σύνθεση του Δ.Σ. στο έντυπο που θα σταλεί μαζί με φωτοτυπία πρακτικού Δ.Σ.\nΝα προβλέψει για την αποκατάσταση οποιασδήποτε ανάγκης των εγκαταστάσεων του γηπέδου του, ώστε να πληροί αυτό τους όρους που απαιτούνται για να εγκριθεί η χρήση του.\nΝα γνωρίσει στην Ένωση ποιος θα είναι ο υπεύθυνος για την παραλαβή της αλληλογραφίας (ονοματεπώνυμο – διεύθυνση – τηλέφωνα) ώστε να γίνεται γρήγορα και υπεύθυνα η επικοινωνία Ένωσης-Σωματείου, καθώς αριθμό φαξ και ηλεκτρονική διεύθυνση (e-mail).\nΝα καταθέσει στην Ένωση την κατάσταση υγείας των ποδοσφαιριστών του κανονικά θεωρημένη από γιατρό.\nΝα καταθέσει στην Ένωση παραχωρητήριο του γηπέδου και την άδεια λειτουργίας.\nΝα φροντίσουν τα σωματεία να τακτοποιήσουν τις παλαιές τους οφειλές προς την Ένωση.\nΕπισημαίνουμε ότι θα πρέπει να επισκεφτείτε την ιστοσελίδα της Ένωσης (www.epspierias.gr) όπου έχουν αναρτηθεί οι νέοι κανονισμοί (Κ.Α.Π. ερασιτεχνικών\nπρωταθλημάτων) καθώς και οι προκηρύξεις πρωταθλημάτων και κυπέλλου περιόδου 2017-2018.\nΤέλος οποιαδήποτε απορία έχει να επικοινωνεί με τα γραφεία της ΄Ένωσης (γραμματεία) τις εργάσιμες ημέρες και ώρες στο τηλέφωνο 23510-27565 ή στα γραφεία της Ένωσης στο Αθλητικό Κέντρο στη Νέα Έφεσο.